Sabirabadda ailə dəyərlərinin qorunmasına həsr olunmuş tədbir keçirilib - Xəbərlər - SABİRABAD RAYON Icra Hakimiyyəti\nSabirabadda ailə dəyərlərinin qorunmasına həsr olunmuş tədbir keçirilib\nAvqustun 16-da Heydər Əliyev Mərkəzində Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə “Kimsəsiz və Aztəminatlı Ailələrin Uşaqlarına Sosial Mənəvi Dəstək” İctimai Birliyi «Regionlarda ailə dəyərlərinin qorunması» mövzusunda tədbir keçirmişdir.\nLayihənin rəhbəri Təranə Əhməd mövzu ilə bağlı çıxış edərək bildirmişdir ki, tədbirin əsas məqsədi ailələrdə boşanmaların artması tendensiyasını öyrənmək, səbəblərini təhlil etmək, ailə ehtiyaclarını dəyərləndirmək, ailələrə psixoloji və hüquqi dəstək olmaq, bu istiqamətdə maarifləndirmə işlərini aparmaqdan ibarətdir.\nLayihə ətrafında müzakirələrdə ekspert Şahin Rəcəbli, psixoloq Firuzə Dadaşova çıxış edərək vurğulamışlar ki, ailələrin dağılması, boşanmaların sayının artması təhlükəli tendensiyadır. Milli adət-ənənələrimizin kənar mədəniyyətlərin təsiri ilə sıradan çıxarılması, ailə ənənələrinin pozulması, ailə mühitinə böyüklərin, ağsaqqal və ağbirçəklərin müsbət təsirinin aradan götürülməsi, bir çox ailələrdə valideynlər tərəfindən yersiz və ya kənar müdaxilələr cəmiyyətimizdə ağrılı problemlərə çevrilmişdir. Boşanmaların sayının artmasına digər amillər də təsir edir. Ailə həyatındakı maddi-sosial çətinliklər, gənclərin ailə həyatına müasir texnologiyaların inkişafı fonunda canlı ünsiyyətin vertual ünsiyyətlə əvəzlənməsi, ailədaxili münaqişələr, ünsiyyət mədəniyyətinin olmaması, ailə institutları, ailə mədəniyyəti barədə məlumatsızlıq, kişi və ya qadınlarda məsuliyyət hissinin aşağı düşməsi, sosial rolların dəyişməsi (qadınların daha çox aktivliyi və ya ailənin idarəçiliyində dominantlığı), kişinin zorakılığa meyilliliyi, içki və yaxud narkotikdən asılılığı, uşağın olmaması, xəyanət, miqrasiya, qarşılıqlı hörmət və nüfuzun aşağı düşməsi və s. bunların sırasındadır. Bu problemlərin aradan qaldırılması üçün ailə institutlarının möhkəmləndirilməsi ilə bağlı zəruri təxirəsalınmaz tədbirlər görülməlidir. Gənclərin və gənc ailələrin, valideynlərin ailə dəyərləri ilə bağlı maarifləndirilməsi, psixoloqların bu proseslərə cəlb edilməsi xüsusi önəm kəsb edir. Biz çalışırıq ki, nüfuzlu ziyalıların, ağsaqqalların, ağbirçəklərin, din xadimlərinin, ümumilikdə ictimaiyyətin iştirakı ilə ailədə mənəvi dəyərlərin möhkəmləndirilməsi üçün sistemli işi təşkil etməklə öz vətəndaşlıq vəzifəmizi yerinə yetirək. Hər kəs bu sahədə əlindən gələni əsirgəməməli, ailə dəyərlərinin qorunması üçün qanunvericiliyin gücləndirilməsinə çalışmalıdır.\nRayon Polis şöbəsinin ictimai təhlükəsizlik bölməsinin rəisi Nizaməddin Əlihəsənov, rayonun axundu Hacı Məhəmməd, Sabirabad bələdiyyəsinin sədr müavini Zakir Əsgərov, rayon Təhsil şöbəsinin əməkdaşı Murad Əhədov, Sabirabad Uşaq və Ailələrə Dəstək Mərkəzinin direktoru Ruhəngiz Əliyeva və başqaları da layihə ətrafında çıxış etmişlər.\nLayihəyə uyğun olaraq Sabirabad şəhərində boşanmaqda olan 6 ailə arasında görüş keçirilmişdir. Bu ailələrdən 3-ü tədbirə dəvət olunmuşdu. Görüş zamanı boşanmaq istəyən ailələrə praktik hüquqi və psixoloji məsləhətlər verilmişdir. Tədbirdə həmçinin 59 il birgə ömür sürmüş nümunəvi cütlük də iştirak etmişdir.\nRayon İcra Hakimiyyəti başçısının birinci müavini Həsən Həsənov tədbirdə iştirak və çıxış etmişdir.


Noyabrın 23-də Azərbaycan Respublikasının Baş naziri Artur Rasi-zadə ölkəmizdə səfərdə olan Pakistan İslam Respublikası Birləşmiş Qərargah Rəisləri Komitəsinin sədri, general Zübair Mahmud Hayatın rəhbərlik etdiyi nümayəndə heyətini qəbul etmişdir.\nQəbul zamanı Azərbaycanla Pakistan arasında siyasi, iqtisadi, mədəni sahələrdə strateji tərəfdaşlığımızın uğurla inkişaf etdiyini məmnunluqla xatırladan tərəflər, hərbi-sənaye sahəsində əlaqələrə də böyük əhəmiyyət verildiyini bildirdilər. İqtisadi və müdafiə sahələrində əməkdaşlığın hər iki ölkənin qüdrətinin artmasına xidmət etdiyi vurğulanaraq, bu istiqamətdə qarşılıqlı faydalı münasibətlərin daha da dərinləşdirilməsi, hərbi-texniki və kadr hazırlığı, şəxsi heyətin təhsili, məqsədyönlü təlimlərin və təcrübə mübadilələrinin keçirilməsi, müdafiə sənayesi sahəsində mövcud potensialdan səmərəli yararlanmağın vacibliyi nəzərə çatdırıldı.\nDünyada gedən qlobal proseslər fonunda Ermənistanın separatizmə söykənən işğalçılıq siyasətinin regionda sülhə və sabitliyə təhlükə yaratdığını deyən Baş nazir Artur Rasi-zadə, Pakistanın bütün beynəlxalq tədbirlərdə Azərbaycanın haqq işini dəstəklədiyini minnətdarlıqla qeyd etdi.\nSəmimi qəbula görə Azərbaycanın Baş nazirinə təşəkkürünü bildirən Pakistan İslam Respublikası Birləşmiş Qərargah Rəisləri Komitəsinin sədri, general Zübair Mahmud Hayat, Pakistan dövlətinin bundan sonra da xalqımızın ədalətli mübarizəsində daim Azərbaycanın yanında olacağını, Ermənistan-Azərbaycan Dağlıq Qarabağ münaqişəsinin yalnız beynəlxalq hüquq normaları çərçivəsində Azərbaycanın ərazi bütövlüyü və sərhədlərinin toxunulmazlığı prinsipləri əsasında həllinin vacibliyini vurğuladı.\nQəbulda iqtisadi və hərbi əməkdaşlığın daha da inkişaf etdirilməsinə dair qarşılıqlı maraq doğuran bir sıra digər məsələlər ətrafında da geniş fikir mübadiləsi aparıldı.


Okaber - Qocalmısan ft. Qara Derviş (YUKLE) - Yenni Music | Mahnı Yükle\nOkaber - Qocalmısan ft. Qara Derviş (YUKLE)\nOkaber - Qocalmısan ft. Qara Derviş (YUKLE) Yüklə Okaber Qara Dervis Qocalmisan 2020 Yüklə Okaber - Qocalmısan ft. Qara Derviş (YUKLE) Okaber Qocalmısan Yüklə Qocalmısan Qara Derviş YUKLE Okaber - Qocalmısan ft. Qara Dərviş Yukle 2020 Mp3 Yüklə YenniMusic, Ən Son Mahnılar Yüklə Mp3, 2020 Mp3 Yukle En Yeni\nBu gün getdikcə daha çox internet istifadəçisi Okaber - Qocalmısan ft. Qara Derviş (YUKLE) Yukle kimi mahniları pulsuz dinləməyi və yükləməyi üstün tutur. Okaber - Qocalmısan ft. Qara Derviş (YUKLE) parçasına qulaq asmaqla yanaşı, onları pulsuz mp3 320Kbps formatında yükləyin. Öncədən baxıla bilən və pulsuz musiqi yükləyə bilən ən müxtəlif musiqi populyar musiqi portalı Yenni Music-də toplanır. Saytda Okaber - Qocalmısan ft. Qara Derviş (YUKLE) kimi bir çox həzn mahnılar, replər, xalq mahnıları, mugamlar, qemli mahnılar, seygahlar və.s mahnılardan zövq almaqla yanaşı qeydiyyatdan keçmədən mahnı yükləyə bilərsiniz . İstəyirsinizsə, sevdiyiniz mahnıları istənilən vaxt rahatlıqla onlayn dinləyə və yükləyə bilərsiniz.\nOkaber - Qocalmısan ft. Qara Derviş (YUKLE) Mp3 Yukle\nİndi internetdən mp3 yukle'mek daha asandır. Okaber - Qocalmısan ft. Qara Derviş (YUKLE) mp3 faylın yükləmək üçün bizim sayt çox idealdı. Belə ki, Okaber - Qocalmısan ft. Qara Derviş (YUKLE) Mp3 Yukle deyərək Google'da axtarsanız bizim sayt sizin üçün ən uyğunu olacaq. Bizim sistem Spotify YouTube Dezer və.s dünyaca məhşur mp3 saytlarından mahnıları özündə cəmləşdirir.\nOkaber - Qocalmısan ft. Qara Derviş (YUKLE) boxca\nOkaber - Qocalmısan ft. Qara Derviş (YUKLE) boxca kimi bir çox mp3 ən yeni mahnılar bizim sayta istifadəçilər tərəfindən yüklənir. İstifadəçilər mahnılar, mp3 lər yukle yərək öz dinləyicilərini artırır. Siz də bizim saytdan boxca kimi istifadə edib öz mp3 lərinizi yukle yə bilərsiniz.\nOkaber - Qocalmısan ft. Qara Derviş (YUKLE) 2020\nQeydiyyatı olmadan Okaber - Qocalmısan ft. Qara Derviş (YUKLE) 2020 mp3 adlı musiqini dinləyin və yükləyin. Ən son mp3 mahnılar saytımızda mövcuddur və sayt davamlı olaraq yenilənir. 2020 nin ən son mahnıların Yenni Music saytından yükləyin. Minlərlə mahnı içindən öz zövqünüzə uyğun olanları playlistə əlavə edərək yükləyə bilərsiniz.\nmp3 yukle düyməsinə klikləməniz mahnını telefonunuza yükləmək üçün kifayətdir. Bundan əlavə, Okaber - Qocalmısan ft. Qara Derviş (YUKLE) parçasın öz playlistinizə əlavə edə, və yaxud öz şərh və fikirlərinizi bildirə bilərsiniz. Bunun üçün saytda qeydiyyatdan keçməlisiniz.\nEn Yeni Mahnilar YUKLE 2022✔\nSevmedim Deme- Bana Bana (YUKLE)\nAyaz Babayev- Xeyallar Fesli (YUKLE)


Polisə silahlı müqavimət göstərən narkokuryer belə tutuldu - VİDEO - Unikal.org\nPolisə silahlı müqavimət göstərən narkokuryer belə tutuldu - VİDEO\nDİN-dən "Unikal"-a verilən xəbərə görə, Baş İdarəyə qaçaqmalçılıq yolu ilə ölkəyə gətirilmiş külli miqdarda narkotik vasitəni 2 nəfərin satmaq məqsədi ilə əldə etdiyi barədə əməliyyat məlumatı daxil olub. Həmin şəxslərin saxlanılması istiqamətində Baş İdarənin əməkdaşları tərəfindən xüsusi əməliyyat tədbiri hazırlanaraq həyata keçirilib. Onlardan biri əvvəllər də narkotiklərin qanunsuz dövriyyyəsi ilə məşğul olduğu üçün məhkum edilmiş Vüqar Cəfərov polisin keçirdiyi əməliyyat nəticəsində tutulub. Onun əlindəki bağlamaya baxış zamanı ümumilikdə 32 kiloqram, o cümlədən 22 kiloqram marixuana, 4 kiloqram heroin, 6 kiloqram psixotrop maddə metamfetamin və 1600 ədəd metadon həbi aşkar edilib.\nXəzər rayonunda iməcliyi keçirildi - FOTOLAR


AXC - Müsavat hakimiyyəti Dağlıq Qarabağ münaqişəsi kontekstində hansı acı mirası qoydu?\n26 İyn. 18:03\nSeyid Camal Əzimbəyli: “Prezidentin bununla bağlı səsləndirdiyi fikirlər tamamilə əsaslıdır”\n“Bu münaqişə Azərbaycan Xalq Cəbhəsi hakimiyyətinin acı mirasıdır”. Bunu Prezident İlham Əliyev Müdafiə Nazirliyinin "N" saylı hərbi hissəsinin açılışından sonra hərbçilərlə görüşü zamanı deyib.\nDövlət başçısının sözlərinə görə, məhz onların xəyanətkar fəaliyyəti nəticəsində torpaqlarımız işğal altına düşüb: “Bunu hər kəs bilməlidir. Şuşanın işğalı böyük faciə idi. O vaxt Azərbaycanda hakimiyyət uğrunda mübarizə gedirdi. Azərbaycan Xalq Cəbhəsi istənilən yollarla hakimiyyətə gəlmək istəyirdi. O, əvvəlki hakimiyyəti yıxmaq üçün ən çirkin, ən xəyanətkar əməllərə əl atdı, Şuşanı ermənilərə təhvil verdi. Hərbçilər yaxşı bilirlər, Şuşa alınmaz qaladır. Onu almaq mümkün deyil. Onu təhvil verdilər, satdılar ki, hakimiyyəti yıxsınlar, hakimiyyətə gəlsinlər. Əfsuslar olsun ki, belə də oldu. 1992-ci ilin mayında Şuşa və Laçın işğal edildi, Xalq Cəbhəsinin dəstələri qanunsuz yollarla hakimiyyətə gəldi”.\nPrezident qeyd edib ki, sözügedən qüvvələr hakimiyyətə gələndən sonra ölkəni dağıtmağa başlayıblar: “İşğal edilmiş torpaqlar qaldı bir yana, onlar isə talançılıqla, rüşvətxorluqla, oğurluqla məşğul idilər, kabelləri kəsib satırdılar. Kütləvi talançılıq baş alıb gedirdi. Nəticədə bir tərəfdən xalq buna dözmədi, digər tərəfdən 1993-cü ilin aprelində Ermənistan Kəlbəcəri işğal etmişdi. Qanunsuz yollarla hakimiyyətə gəlmiş həmin xəyanətkar Azərbaycan Xalq Cəbhəsi hakimiyyəti Kəlbəcəri Ermənistana təhvil verdi və ondan sonra Ermənistanla Dağlıq Qarabağ arasında coğrafi bağlantı yarandı. Artıq gediş-gəliş və silah-sursat, texnika və təchizat başlamışdı”.\nBütün bu deyilənlərlə yanaşı, Dağlıq Qarabağ münaqişəsinin AXC-Müsavat hakimiyyətindən qalmış acı miras olması fikri nə qədər əsaslıdır?\n“O zaman hakimiyyət uğrunda amansız mübarizə getməsəydi, Şuşanı işğaldan qorumaq olardı”\nMəsələyə münasibət bildirən şərqşünas Seyid Camal Əzimbəylinin sözlərinə görə, Prezidentin sözügedən yanaşması reallığa söykənir: “Məsələ ondadır ki, o zaman hakimiyyət uğrunda amansız mübarizə getməsəydi, Şuşanı işğaldan qorumaq olardı. Daha sonra isə Dağlıq Qarabağı separatçılardan təmizləmək o qədər də çətin olmazdı. Təəssüf ki, hakimiyyətə gəlmək uğrunda mübarizə aparan qüvvələr bunu düşünmədilər. Ölkədə yaranan hərcmərclik Şuşanın işğalına münbit zəmin yaratdı. Şuşanın işğalı nəticəsində gözəl Qarabağın ürəyini itirdik. Ən dəhşətlisi odur ki, Şuşanın işğalı Laçının da eyni aqibəti yaşamasına və ermənilərin Ermənistanla quru əlaqəsinin bərpasına gətirib çıxardı. Əsl fəlakət də ondan sonra başladı. Ermənilər quru yol vasitəsilə Qarabağa çoxsaylı hərbi texnika, döyüş sursatı, canlı qüvvə gətirdilər. Bu isə sonrakı mərhələlərdə digər 6 ətraf rayonun işğal edilməsinə gətirib çıxardı. Həqiqətən də o vaxt bunlar baş verməsəydi, münaqişənin həlli bu qədər uzanmazdı. O üzdən, Prezidentin bununla bağlı səsləndirdiyi fikirlər tamamilə əsaslıdır”.\nBütün bunlar onu göstərir ki, doğrudan da Qarabağ münaqişəsi AXC hakimiyyətindən qalan acı mirasdır.


Azərbaycan Respublikasının Prezidenti Heydər Əliyevin görkəmli alim və cərrah Mustafa bəy Topçubaşovun anadan olmasının 100 illiyi yubileyinə həsr olunmuş təntənəli gecədə çıxışı - Azərbaycan Dövlət Opera və Balet teatrı, 14 oktyabr 1995-ci il\nMustafa bəy Topçubaşovun anadan olmasının 100 illik yubileyi Azərbaycan xalqının elminin, təhsilinin, səhiyyəsinin, mədəniyyətinin bayramıdır. Bu bayram münasibətilə sizi ürəkdən təbrik edirəm. Mustafa bəy Topçubaşovun davamçılarına, bütün Azərbaycan xalqına və vətəndaşlarına elmin, təhsilin, səhiyyənin, mədəniyyətin inkişafında uğurlar arzulayıram. Mustafa bəy Topçubaşovun həyat yolu, yaradıcılığı, onun bizim üçün və gələcək nəsillər üçün qoyduğu irs milli sərvətimiz və milli iftixarımızdır.\nXX əsr sona çatır. Bu əsrdə xalqımız bir çox mərhələlərdən, sınaqlardan, imtahanlardan keçib və nəhayət, öz milli azadlığına, dövlət müstəqilliyinə nail olubdur. Bütün bu mərhələlərdə Azərbaycan xalqını yaşadan, irəliyə aparan, xalqımıza güc, ruh verən Azərbaycan xalqının görkəmli şəxsiyyətləri, böyük alimləri və dahi insanları olmuşlar.\nMustafa bəy Topçubaşov XX əsrdə Azərbaycanın ən görkəmli şəxsiyyətlərindən biridir. O, İrəvan şəhərində, qədim Azərbaycan torpağında dünyaya göz açıb, Kiyev Universitetini bitirib, sonra isə Bakıya gəlib və burada fəaliyyətə başlamışdır. Çox maraqlıdır ki, o, 24 yaşı olanda Azərbaycanın tarixində ilk dəfə olaraq yaranmış Bakı Dövlət Universitetində azərbaycanlı müəllim kimi dərs deməyə başlamışdır.\nMəlumdur ki, o vaxt Azərbaycanda ilk universitet yaranarkən milli kadrlarımız çox az idi. Universiteti yaradanlar Rusiyadan və başqa ölkələrdən professorlar, mütəxəssislər dəvət etmişdilər. Ancaq eyni zamanda, təhsil almış və yetişmiş azərbaycanlılar da var idi. Gənc Mustafa bəy də o vaxt fəaliyyətə başlayıbdır. Yəni o, gənclik dövründən daim irəliyə baxmış və böyük təhsil almağa çalışmışdır, xalqına xidmət etməyi öz qarşısına məqsəd qoymuş və buna nail olmuşdur. Mustafa bəy Topçubaşov o vaxtdan həyatının son dəqiqələrinə qədər fəaliyyət göstərib, işləyib, çalışıbdır və demək olar ki, XX əsrin əvvəlindən sonuna qədər Azərbaycanın elmi, təhsili, səhiyyəsi, mədəniyyəti onun adı və fəaliyyəti ilə, xalqımıza bəxş etdiyi elmi əsərləri ilə bağlıdır.\nMustafa bəy Topçubaşov nadir bir sima və nadir bir insan olmuşdur. Adamlar üçün ən vacib olan sahə - onların sağlamlığının qorunması, insanların xəstəliklərdən xilas olması, sağlam insan yetişdirilməsi cəmiyyət üçün həm keçmişdə, həm indi, həm də gələcəkdə mühüm olan sahədir. Mustafa bəy Topçubaşovun öz fəaliyyətini məhz bu sahəyə həsr etməsi heç də təsadüfi deyildir. Bu onun daxili mənəviyyatı ilə bağlıdır. Bütün həyatı, yaradıcılığı, fəaliyyəti göstərir ki, o, şüurlu olaraq bu sənətdən başlayıbdır. Ancaq yaşadıqca, yaratdıqca onun fəaliyyət dairəsi genişlənib, böyük alim, ictimai-siyasi xadim olubdur. Azərbaycan xalqının formalaşmasında, milli təfəkkürün inkişafında, xalqımızın ağır xəstəliklərdən qurtarmasında, elmimizin, təhsilimizin inkişafında böyük xidmətlər göstəribdir. Onun xidmətləri məlumdur. Azərbaycan xalqının qazandığı böyük nailiyyətlərdə möhkəm yeri də hamıya məlumdur. Biz bu gün buraya toplaşaraq, onun xidmətlərinə yüksək qiymət verərək, xatirəsinin nə qədər əziz olduğunu nümayiş etdiririk.\nBiz çox vaxt yazıçıların, şairlərin, mədəniyyət xadimlərinin yubileylərini qeyd edirik. Bu, təbiidir. Çünki əsrlər boyu yaşamış, yaratmış Azərbaycan xalqı öz tarixində böyük yazıçılarla, şairlərlə, mədəniyyət xadimləri ilə məşhur olubdur. Keçmiş əsrlərdə də böyük alimlərimiz yaşayıblar. Bu gün biz məhz böyük alim, müəllim, ictimai-siyasi xadim Mustafa bəy Topçubaşovun 100 illik yubileyinə toplaşmışıq. Bu, onu göstərir ki, elmə, müəllimliyə, səhiyyəyə xalqımızın hörmət və ehtiramı mənəviyyatın bütün sahələrinə olan hörmət və ehtiramdan az deyildir. Biz sentyabr ayında böyük bəstəkar, dahi filosof Üzeyir Hacıbəyovun 110 illik yubileyini qeyd etdik. Bu gün Mustafa bəy Topçubaşovun 100 illik yubileyini qeyd edirik. Bu iki böyük şəxsiyyət, iki böyük sima XX əsrdə demək olar ki, yan-yana gedib, xalqımızı birlikdə irəli aparıb, birlikdə çalışıb və özləri də ucalıblar, xalqı da ucaldıblar. Özləri də məşhurlaşıb - dünyada məşhur olan şəxsiyyətlərə çevrilib, xalqımızı da məşhurlaşdırıblar, dünyaya tanıdıblar. Buna görə onların xidmətləri əvəzsizdir.\nMustafa bəy Topçubaşov elm, təhsil, səhiyyə ilə məşğul olduğu qədər də ictimai sahədə böyük xidmətlər göstərmişdir. Azərbaycan ictimaiyyəti arasında Mustafa Topçubaşov həmişə çoxsahəli ictimai fəaliyyəti ilə məşhur olubdur. O, Azərbaycan parlamentinin uzun illər üzvü olmuş, Ali Sovetə xeyli müddət sədrlik etmiş, keçmişdə Sovetlər İttifaqı Ali Sovetinin deputatı olmuşdur. Təkcə beynəlxalq elmi konfrans və simpoziumlarda çıxışları ilə yox, İkinci dünya müharibəsindən, Böyük Vətən müharibəsindən sonra dünyada sülhün saxlanması və qorunması üçün ümumdünya təşkilatlarında fəaliyyət göstərib, bu təşkilatların üzvü olubdur. Mustafa bəy Topçubaşov Azərbaycan Sülhü Müdafiə Komitəsi yaranandan ömrünün sonuna qədər bu mötəbər sahəyə rəhbərlik edibdir.\nMustafa bəy Topçubaşov Böyük Vətən müharibəsi zamanı, dünyanı faşizm təhlükəsi bürüdüyü bir vaxtda - 1942-ci ildə Kommunist Partiyasına daxil olubdur və ömrünün sonuna qədər bu partiyanın üzvü olubdur. O, bu partiyaya xidmət edərkən xalqına, millətinə, Vətəninə, torpağına xidmət edibdir. Ona görə də Mustafa Topçubaşov həmişə yüksək qiymətləndirilib, həmişə mötəbər məclislərin yuxarı tərəfində oturub, ən yüksək vəzifələr tutmuş adamlar ona həmişə hörmət və ehtiramla yanaşıblar.\nMustafa bəy Topçubaşov bu fəaliyyətlərinə görə böyük mükafatlar alıbdır, ordenlərə, dövlət mükafatlarına layiq görülübdür. 1975-ci ildə onun 80 yaşı tamam olan zaman o vaxtlar Sovet İttifaqının ən yüksək mükafatına - Sosialist Əməyi Qəhrəmanı adına layiq görülmüşdür. Bilirsiniz, tarixə düzgün qiymət vermək, onu düzgün təhlil etmək lazımdır. Biz yaşadığımız uzun bir dövrü silib-poza bilmərik. Əgər onu silib atsaq, onda gərək Mustafa bəy Topçubaşovu tariximizdən tamamilə çıxaraq. Mustafa bəy Topçubaşovun həyatı, yaradıcılığı, Azərbaycan xalqı qarşısında xidmətləri o dövrdə məhz həmin dövlətin tərkibində, həmin cəmiyyətin içərisində, həmin ictimai-siyasi rejimin tərkibində olmuşdur. Bu, eyni zamanda Azərbaycan xalqına da xidmətdir. Əgər o vaxtlar hamımız bir dövlətin tərkibində idiksə, xalqımızın ayrı-ayrı nümayəndələrinin bu dövlətin mükafatları ilə fərqləndirildiyini görürüksə, deməli, bu bizim Azərbaycan dövlətinin, Azərbaycan Respublikasının mükafatıdır. Mustafa bəy Topçubaşov bütün həyatı və fəaliyyəti ilə Azərbaycan xalqını bugünkü gün üçün hazırlayıbdır.\nBizim xalqın əsrin əvvəlində olan təhsil, elm, mədəniyyət səviyyəsini təsəvvürünüzə gətirin və onu bu günlə müqayisə edin. Nə qədər fərq görünür! Biz nə qədər irəliləmişik, dünya səviyyəsinə nə qədər çatmışıq! Bax, bunların hamısında Topçubaşov kimi insanların, böyük şəxsiyyətlərin rolu unudulmazdır, əvəzsizdir. Beləliklə, Topçubaşov 62 illik fəaliyyətində, yaradıcılığında Azərbaycan xalqının inkişaf etməsi üçün, Azərbaycanın elmi potensialının yaranması üçün, xalqımızın bu günə gəlib çıxması üçün, Azərbaycan xalqının öz müstəqilliyini əldə etmək imkanının yaranması üçün çalışıbdır.\nBu il biz Azərbaycan Elmlər Akademiyasının yaranmasının 50 illik yubileyini qeyd edirik. Bu, Azərbaycan xalqının tarixində böyük bir səhifədir. Çoxəsrlilk tariximizdə böyük elmimiz, alimlərimiz olubdur. Ancaq Azərbaycan elmi heç vaxt bu qədər mütəşəkkil və bu qədər qüvvətli, güclü, çoxsahəli olmayıbdır. 50 il ərzində Azərbaycan Elmlər Akademiyası bütün elmi potensialı özündə cəmləyərək xalqımızın elm, yaradıcılıq sahəsində nəyə qadir olduğunu dünyaya göstəribdir.\nXalqımız istedadlı xalqdır, ağıllı xalqdır. Xalqımızın istedadlı, ağıllı, elmli, zəkalı olmasını biz Mustafa bəy Topçubaşov kimi adamların şəxsiyyətində görürük, bunu dünya da görür. Mustafa bəy Topçubaşov ömrünün 30 ilini Azərbaycan Elmlər Akademiyasının yaranmasına və inkişafına sərf edibdir. O, böyük bir məktəb - cərrahlıq məktəbi, təbiblər məktəbi, alimlər məktəbi yaradıbdı. Amma respublika Elmlər Akademiyasının 50 illik tarixinin 30 ili ərzində Mustafa bəy Topçubaşov onun rəhbərliyində duran adam, akademiyanın vitse-prezidenti olmuşdur.\nMənim Mustafa bəy Topçubaşovla uzun illər şəxsi tanışlığım, bizim yaxşı münasibətimiz olubdur. Onu yaxından tanımışam. Xüsusən 1969-cu ildə Azərbaycana rəhbərlik etməyə başladığım gündən mən Mustafa bəy Topçubaşovla əməkdaşlıq etmişəm. Bizim çoxlu görüşlərimiz olubdur. Azərbaycan elminin səhiyyəsinin, mədəniyyətinin inkişafına dair onunla çoxlu fikir mübadiləsi aparmışam. O insanda mən həmişə nuranilik, alicənablıq, yüksək ziyalılıq gördüm. Bəzən mənə elə gəlirdi ki, - yəqin, bu bir həqiqətdir, - Mustafa bəy Topçubaşov anadan ziyalı kimi doğulubdur. Çünki o, əsl ziyalı adam idi. Onun ziyalılığı təkcə elmində də yox, xasiyyətində, davranışında, insanlara münasibətində idi - hər bir sahədə onun ziyalılığı, ahcənablığı özünü parlaq surətdə göstərirdi.\nO həm də olduqca təvazökar bir adam idi. Mustafa bəy Topçubaşov haqqında şübhəsiz ki, onunla bir yerdə işləyənlər, tələbələri çoxlu xatirələr yazıblar və indən sonra da yazacaqlar. Mənim də çoxlu xatirələrim var. Ancaq vaxtınızı çox almaq istəmirəm. Xatirimdədir, bir dəfə bir nəfər mənim yanıma gəlib dedi ki, Mustafa bəy Topçubaşov akademiyada özünü elə aparır ki, elə bil heç vitse-prezident deyildir. Mən dedim nə olubdur ki? O dedi ki, Mustafa bəy Topçubaşov akademiyanın bufetində oturur, kefir, bir dənə də peraşki götürür və camaat, hamı ilə birlikdə orada yemək yeyir. Mən dedim burada nə var ki? O dedi: akademikdir, professordur, akademiyanın vitse-prezidentidir, hamı ilə bərabər gəlib bufetdə oturur. Mən təəccübləndim.\nDemək, insanlar başqa cür də düşünürlər. Ancaq eyni zamanda - mən Mustafa bəy Topçubaşovun təvazökarlığını bilirdim - bu, mənim xatirimdə qaldı. Nə qədər təvazökar adam idi o! Bu, onun alicənablığının, ziyalılığının, təvazökarlığının parlaq təzahürüdür. İnsanlar var ki, bir xırda vəzifə tutan kimi ya evində, ya dövlət işində özlərinə xüsusi xidmət tələb edirlər, özləri üçün cürbəcür şərait yaratmaq istəyirlər, işdən əvvəl və ya sonra ancaq bununla məşğul olurlar. Lakin xalqına bu qədər xidmət etmiş adam, həmin o Elmlər Akademiyasının bünövrəsini qoyanlardan biri bu cür təvazökar həyat keçirirdi.\nBir bu deyil. Ümumiyyətlə, onu tanıyanlar, onunla təmasda olanlar bilirlər ki, Mustafa bəy Topçubaşov nə qədər təvazökar, nə qədər insan adam olubdur. Yüz minlərlə adamın həyatını xilas edibdir, onlara şəfa veribdir. Xəstəliklərdən xilas edibdir, yaşadıbdır, nə qədər insana tərbiyə veribdir, təhsil veribdir və nəhayət, onun ən yüksək keyfiyyəti bundan ibarətdir ki, öz siması ilə, öz şəxsiyyəti ilə, öz həyat yolu və yaradıcılığı ilə bizim üçün - bugünkü və gələcək nəsillərimiz üçün böyük bir nümunə yaradıbdır. Bu, böyük bir sərvətdir.\nMustafa bəy Topçubaşov 1981-ci ildə vəfat etdi. Biz onu böyük təntənə ilə son mənzilə yola saldıq. Xatirimdədir, - bunu da deməyi lazım bilirəm, çünki belə şeylərdən ibrət dərsi götürmək lazımdır - bəziləri gəlib deyirdilər ki, Mustafa bəy Topçubaşov artıq qocalıbdır. Bəlkə o, istefaya getsin, yaxud kafedra müdirliyini başqa adama tapşırsın? Çünki belə adət var ki, kafedra müdirləri müəyyən bir yaşdan sonra kafedrada professor vəzifəsinə keçirlər və kafedraya rəhbərliyi başqa adama verirlər. Onun ətrafında belə sözlər danışan, belə təkliflər verən adamlar var idi. Akademiyanın vitse-prezidenti olduğu vaxt da deyirdilər. Bunların hamısı mənim xatirimdədir. Mən bunları eşidərkən həmişə bir cavab vermişəm: o dediyiniz qanun-qaydalar Mustafa bəy Topçubaşova aid deyil. O elə bir insandır ki, elə bir fədakar adamdır ki, həyatının, yaşının son dəqiqəsinə qədər göstərdiyi fəaliyyət bizim üçün gərəkli və əhəmiyyətlidir. Bəli, Mustafa bəy Topçubaşov həyatının son dəqiqəsinə qədər fəaliyyətdə oldu. Xalqına xidmət etdi və şərəflə də dünyasını dəyişdi.\nMustafa bəy Topçubaşovun həyatı, yaradıcılığı, qoyduğu irs bizim üçün böyük təcrübə mənbəyidir, böyük mənəviyyat mənbəyidir. Bir daha deyirəm ki, biz onunla fəxr edirik. Bu gün onun anadan olmasının 100 illik yubileyini təntənə ilə qeyd edərək biz elmimizə, mədəniyyətimizə yüksək qiymət verməyimizi nümayiş etdiririk. Eyni zamanda Azərbaycan xalqını yüksək səviyyəyə qaldırmış Mustafa bəy Topçubaşovun xatirəsinə hörmət və ehtiramımızı bildiririk. Mən Mustafa bəy Topçubaşovun xatirəsi qarşısında baş əyirəm və deyirəm ki, onun xatirəsi bizim üçün həmişə əziz olacaqdır, onun adı Azərbaycanın gələcək nəsilləri üçün örnək olacaq və daim yaşayacaqdır.


Höcət sakinlər üçün Çin nümunəsi - Medianews\nHöcət sakinlər üçün Çin nümunəsi\nNəşr edilib: 2019/02/27 12:34 Rubrika: Köşə Baxış sayı: 207 Müəllif: Samir Sarı\nİnternet resurslarında çox vərə-vurd edənlərin qarşısına mühəqqəq çıxmış olar, Çində çəkilmiş maraqlı bir şəkil var: səkkiz zolaqlı avtobanın düz ortasında bir həyət evi görünür, sağından da magistral yol yüngülvari qövs cızaraq keçir, solundan da. Müdhiş mənzərədir.\nBir ara o şəkli müşayiət edən xəbər də yayılmışdı. Guya Çinin yol təsərrüafatı idarəsi bu mülk yiyəsini öz evini dövlətə satmağa razı sala bilməyib, adam höcətlik edib, nəticədə yolu onun evinin sağından və solundan çəkiblər, ev qalıb ortada.\nBu, əlbəttə, inandırıcı söhbət deyil. Harda-harda, özü də Çində. O Çindəki dövlətin sözünə qarşı çıxmağa görə hökumət bir neçə milyon insanı bir-iki ayın içində qırıb-çatmışdı. İndinin özündə də bir kəlmə o yan-bu yan eləyəni gecəylə götürür, ilim-ilim itirirlər.\nBəs necə olub ki, dövlətin o boyda layihəsini sabotaj edənin nazıyla oynayıblar, düz yolu əyri çəkiblər ki, evə sədəmə toxunmasın?\nBu, göstərmədir. Allah qoymasa, dünyaya göstərmək istəyirlər ki, bax, Çində özəl mülkiyyət belə toxunulmazdır, qanunun aliliyi-zad…\nAmma bu sayaq simvolik, şou xarakteri daşıyan toxunulmazlıq olaylarını bizdə ciddiyə alanlar da var.\nDünən belə xəbərlər vardı ki, bir tikinti şirkəti bir yaşayış massivində yeni bina tikmək üçün istismar müddəti başa çatmış evlərin hamısını alıb, amma bir nəfər dirəşib, evini ikiqat qiymətə də satmır, 56 kvadratmetrlik mənzilə 300 min manat (arada 350 min də deyir) tələb edir. 56 kvadratmetrlik mənzil şəhərin ən mərkəzi hissəsində yerləşmiş olsa, 85-100 min qiyməti var. Adam 150 min tələb edə bilər, amma 300 min istəyir, deyir, mülk mənimdir, qiyməti budur. Axırıncı dəfə acığa düşüb, hətta 1 milyon istəyib.\nBelə baxanda, əlbəttə, adam haqlıdır, mülk onundur, orda onun daha qiymətli xatirələri var, iş yerinə, övladlarının məktəbinə yaxındır və sair və ilaxır səbəbdən satmır.\nTəbii ki, xatirələr, mərkəzdə yaşamanın rahatlığı-filan boş şeydir, əslində hörmətli sakin əlinə düşən həyati şansdan maksimum yararlanmaq, daha çox pul qazanmaq istəyir. Ona görə də evinin kvadratmetrini tikinti şirkətinə təxminən 5300 manatdan təklif edir. Əgər şirkət 56 kvadratmetrlik mənzilə 300-350 min versə, bu, mənzil bazarında rekord olacaq və həmin şəxsin qonşuları da tökülüşüb ərizə verəcək, eyni qiyməti tələb edəcəklər, nəticədə şirkət iflas edəcək. Mənzil satılmasa isə layihə bərbad olacaq, şirkət o qədər xərc çəkib, o biri mənzilləri babat qiymətə alıb.\nBəs bu münaqişədə çıxış yolu varmı? Əl-əlbət var. Amma bu barədə lap axırda.\nİndilikdə onu deyək ki, bu şəhərdə belə şeylər çox olub. Bir ay əvvəl 20 min dollara satışa çıxardığı yastı-yapalaq, iki göz otaqdan ibarət mənzili (kənd yerlərində elə evə “xosu”, şəhər yerlərində təşər-təşər “kvartira” deyirlər) sata bilməyən adamlar olub ki, bir-iki aydan sonra həmin mənzilin quruca yerinı tikinti şirkətinə 200 minə satmaq istəməyiblər. Axırda kimsə başa salıb ki, bundan artıq verməzlər, satın, köçün, bir gün görün. Onlar elə də ediblər, o pula şəhərin kənarında iki ev, bir dükan, iki-üç də avtomobil (hər övlada birini) alıblar, indi bəy kefində yaşayırlar. Amma onlardan 50 metr o tərəfdəki mənzil sahibləri “250 mindən bir qəpik aşağı vermərik” deyə höcətlik etdikləri üçün tikinti şirkətləri də acıq edib gediblər, bir daha o tərəfə yaxın gəlməyiblər. Ona görə də bəzən müasir göydələnlərin arasında yastı-yapalaq evlərdən, dar-düdük küçədən ibarət balaca məhəllə görsəniz, bilin ki, onlar həmin o höcət adamlardır, hələ də oturub gözləyirlər ki, kimsə gətirib 2 sot sahəyə 250-300 min verəcək.\nBura Avropanın xüsusi mülkiyyəti toxunulmaz elan edən ölkələri deyil. Burada çox höcətlərin evlərini gecəylə yandırıb, sonradan dəyər-dəyməzinə alıblar… Bəzən heç yandırmayıblar da, ekskavatoru, buldozeri gətirib söküb-daıdıblar. Nəymiş? Mənzilin istismar müddəti başa çatıb, qəzalı binadır, həyat üçün təhlükəlidir, təcili sökülməldir, vəssalam. Al, bu da ekspert rəyləri…\nOna görə də ağıllı olmaq lazımdır. Müştəri çıxıb, mənzilin real qiymətinin iki qatını verirsə, satın getsin, 5 manat qabağa düşəcəyiniz yerdə, geri düşməyin.


136052 | 2014-11-20 01:32:29\nO elə bu gün də həyatımdadı\nÖncədən deyim ki, nə müdriklik, nə münəccimlik sevdasında olmamışam. Yəni özümü nə heç kimdən ağıllı saymamışam, nə də uzaqgörən. Amma gördüklərimi də, hiss etdiklərimi də, eşitdiklərimi də saf-çürük etməyi bacarmışam və bacarığım hesabına o yaxşıları yaddaşıma köçürmüşəm... O yaxşıların ən yaxşısına ürəyimdə yer ayırmışam və beləcə, məhz onların hesabına həyatım mənalı olub, yaşamaqdan müəyyən qədər zövq almışam. Üstəlik, özümü güvəncli, arxalı, qollu-budaqlı saymışam. Bilmişəm ki, içimdəki, iç dünyamdakı adamlar nə vaxt xəbər tutsalar, mütləq özləri cismən gələ bilməsələr də, ruhən yanımda olacaqlar, səsləri gələcək, sözləri çatacaq mənə. Bu da kifayət edəcək ki, tıncıxan nəfəsim genəlsin, ürəyimin döyüntüləri öz axarına qayıda bilsin... sağ əlimi yerə dirsək verib ayağa qalxım, namərdlər, nakəslər, çörəyi dizi üstündə olanlar özümü, haqqımı tapdamasınlar. Ən azından hiss etsinlər ki, mən varam, mən onların qarşısındayam...g\nBəli, həmin o içimdə olan insanların sırasında ucaboylu, qarabuğdayı, şah qamətilə diqqəti çəkən və ən çox da gözlərindəki o təsiredici güclə qarşısındakını yerində oturtmağı bacaran bir KİŞİ var. O mənim yaddaşımdan ürəyimə köçübdü, özü də təqribən 1981-ci ildən. Əslində o vaxta qədər mən onun barəsində sadəcə eşitmişdim. Belə ki, bu gün ömrünün ahıl çağlarını yaşayan atam Dağlıq Qarabağın Haramı düzündəki dövlət pay torpağında təsərrüfat gözətçisi işləyirdi. Səhhəti ilə bağlı həkimlər onu traktorun sükanı arxasından düşürtmüşdülər. O da taxıl, qarğıdalı, yonca əkilən sahələrə qaravul çəkirdi. Evimizlə, yəni doğulduğum Tuğ kəndi ilə bu ərazinin arası təqribən 120-125 km bir məsafə idi. Ona görə də atam həmin ərazidə nəzarətçi üçün tikilmiş binada anamla birlikdə yaşayırdı. Biz də tətildən-tətilə onların yanına gedirdik. Həmin bu vaxtı atam Beyləqanın Maşın Traktor Parkının (MTS) direktoru ilə dostlaşmışdı. Soyadı indi də yadımdadı. İri cüssəli bir kişi idi və hamı da ona "Soltanov!" - deyə müraciət edirdi. Tez-tez xidməti "Moskviç" maşını ilə atama qonaq gəlir və onun öz əli ilə tikdiyi yay talvarında əyləşib yeyib-içirdilər. Bu nüfuzlu bir insanın sadə bir gözətçi ilə dostluğu mənə xüsusilə ləzzət verirdi, atamla öyünürdüm...\nBax, həmin o illərdə atamın dostu olan Soltanovun yanında cavan bir oğlan işləyirdi. Sakit, amma işini çox məharətlə görən bu cavan oğlan mənim bu gün ürəyimdə, həyatımda yeri olan həmin o ADAMdır!!! Düzünü deyim ki, onun haçansa mənim həyatımın adamı olacağına hətta ehtimalım belə yox idi. Sadəcə, orta məktəbin sonuncu sinifində oxuyurdum və bu cavan, yanılmıramsa, direktor müavinin jestləri mənə ləzzət edirdi. 1981-ci ildə o vaxtkı Jdanov, bugünkü Beyləqan rayonuna ezamiyyətə getmişdim. Rayon rəhbərliyinin təşəbbüsü ilə onunla ilk dəfə çörək kəsdik. Həmin təşəbbüs də yerli aparatda işləyən dostum Nurəddin Bayramovdan gəldi. O, kiməsə zəng vurdu və dedi ki, "Oqtay, qonağımız var, axşamtərəfi Cəfərqulunun yanında bir süfrə açdır, çörək yeyək".\nMən Cəfərqulunu qohum kimi tanıyırdım. O, Beyləqanda bu gün də məşhur adamlardan biridi və özü də Hacıdı. Amma onda Beyləqanda yeməkxana müdiri idi, səliqəsinə də söz ola bilməzdi. Necə deyərlər, Nurəddin Bayramovun telefon söhbətindən hara gedəcəyimi artıq bilmişdim. Amma kiminlə danışdığı mənə məlum deyildi. Nəhayət ki, deyilən vaxt gəlib çatdı və biz həmin görüş yerinə, bizim üçün açılmış süfrənin nemətlərini dadmağa yollandıq. İnanın ki, onu görəndə gözlərimə inanmadım. Həmin orta məktəb xatirələri bir andaca oyandı. Bu mənim yaddaşıma köçürdüyüm, amma özü ilə heç bir şəxsi tanışlığım, münasibətim olmayan həmin o direktor müavini Oqtay müəllim idi. Biz çörək yedik, yaxından tanış olduq və bildim ki, müəllim ailəsində doğulub. Atası Yunis kişi Beyləqanın sayılan, nüfuzlu müəllimlərindən biri idi. Özləri də əslən Füzulidəndilər. Hətta biz bir dağın əslində ayrı-ayrı üzlərində əsilli-köklü bağlılığı olan insanlarıq... Hətta öz içimdən isti bir zarafat da gəlib keçdi... Öz-özümə dedim ki, məni ona tərəf çəkən həmin o dağın havası, suyu, necə deyərlər, o qançəkməsi imiş...\nBeləcə, illər ötdü. 1986-cı ildən sonra bizim əlaqələrimiz, görüşlərimiz nisbətən artmağa başladı. Qarabağ hadisələri başlayandan sonra isə mən iş yerimdən bölgə müxbiri olaraq Qarabağa ezam edildiyimdən onunla daha tez-tez görüşməyə başladıq. Bir-birimizin ailəsini, övladlarını necə deyərlər, bütün ev kitabını, həyat yolunu öyrəndik. Bu da bizi şəxsən mənə görə bir labüd dostluğun, qardaşlığın daşıyıcısına çevirdi.\nBəli, Oqtay müəllim müxtəlif vəzifələrdə işləyib. Bu gün də müəyyən bir kürsüdə əyləşib. Amma əlimi ürəyimin üstünə qoyub bütün vicdanımla, bütün səmimiyyətimlə hamının gözünün içinə baxa-baxa, hətta qışqıra-qışqıra deyə bilərəm ki, onun vəzifəsinin, onun tutduğu və icra etdiyi işin mənim üçün heç bir önəmi yoxdur. Çünki o, işləyəndə də, işsiz qalanda da doğulduğu kimi, gördüyüm kimi, həyatıma daşıdığım kimi olub və olmaqda da davam edir. Üstəlik, o sanki hər görüşdə, hər təmasda bir az da çox mənim üçün sevimli, əvəzolunmaz insana çevrilir. Bunun səbəbini mən sonralar özüm üçün müəyyənləşdirdim. Mənə bəlli oldu ki, Oqtay müəllim məlumatlı, bilgili, həyatın oyunlarını təkcə müşahidə etmək yox, həm də o oyunların nə ilə nəticələnəcəyini ən azından 80 faiz təxmin etməyi bacaran bir insandı. Üstəlik, onun içində çox böyük yumor, loru dildə desəm, duz var. O söhbət edəndə mövzuya uyğun, özü də çox sadə və çılpaq şəkildə elə bir fikir söyləyir, elə bir gerçəklik ifadə edir ki, mənə bir zərb-məsəl təsiri bağışlayır, yaddaşıma da o cür yazılır. Tutaq ki, biz Oqtay müəllimlə oturub efir barəsində danışırıq. Söz əsnasında Oqtay müəllim deyir ki, "qağa, bu televizorda danışanlardan bir qismi özlərini o qədər ağıllı, o qədər müdrik, o qədər qeyrətli göstərməyə və bizə sırımağa çalışırlar, qalırsan məəttəl. Məsələn, biri deyir ki, bu millətin 99 faizi... belədi. Yerdə qalır bir faizi - ağıllı, ziyalı, qeyrətli, daha nəli, nəli. Sən demə, həmin o bir faiz də bizə ağıl dərsi keçənin, yəni efirdən danışanın nəsli-nəcabəti, qohum-əqrəbasıdı... Qağa, inan ki, onda adamın əti tökülür. Görəsən, biz niyə beləyik? Niyə öz eyibimizə kor olmuruq?"\nLap təzə bir söhbətdi. Bugünlərdə telefon danışığımızda yenə sözarası Oqtay müəllim mənə yaxşı bir həyat dərsi keçdi. Mövzumuz ailəmiz idi. Həmin o məqamda Oqtay müəllim dedi ki, "qağa, indi özün təsəvvür elə ki, maşınla gedirsən. Bir də görürsən yanından az qala silkələnib töküləcək, hər tərəfi əzik, halsız, ölüxanadan götürülmüş bir "06" maşın ötüb keçdi. Təəccüblə baxırsan. Sən normal, görkəmi heç də adamı narahat etməyəcək, amma mühərriki addım başı "boğulan" bir maşında, o isə mühərriki top kimi, kuzası tökülən bir maşında... İndi özün təsəvvür elə də. Biz gecə-gündüz ailə üçün dəridən-qabıqdan çıxırıq, o birilər də heç əhəmiyyət də vermirlər, amma ailə də top kimidi..."\nBəli, bu iki məqamı təsadüfdən yazmadım. Əslində bunların yazılma səbəbi var. O səbəb də bizi bir-birimizə bağlayan möhkəm tellərdi, etibardı. Yəni mən həyatımın ən ağır məqamında da, qəzaya düşüb aylarla hərəkətsiz qaldığım vaxtlarda da, lap elə bir balaca əylənmək istəyəndə də onu yanımda görmüşəm. Bu KİŞİ sanki qeybdən dost sədaları alır, dost mesajları qəbul edir. Təsəvvür edin ki, mən qəzaya düşüb ağır durumda olanda qardaş, qohum-əqrəbadan öncə onu başımın üstündə gördüm. Ayağa qalxana qədər də qayğısını, həm maddi, həm də mənəvi dəstəyni evimdən əskik etmədi. Sanki həkimə nə vaxt gedəcəyimi, hansı vaxt səfərə çıxacağımı gözlərimdən oxuyurdu. Səhər yuxudan oyanıb kiməsə zəng vurub, ya ismarıc edib maşın çağırmaq istəyəndə onun sürücüsünü qapıda görürdüm. Bir az kor-kobud olan, amma dəyirmanın boğazından rahat keçməyi bacaran həmin o sürücü salam verib, ardınca da "Oqtay müəllim göndərdi ki, sizi həkimə aparım" deyirdi və yaxud da "sizi filan yerə çatdırım" söyləyirdi. Ona necə minnətdar olacağımı bugünün özündə də tapa bilmirəm. Ha fikirləşirəm, leksikondan elə bir söz tapmıram ki, o sözlə Oqtay müəllimin bütün varlığını, bütün dünyasını ifadə edib göstərim, onun rəsmini ortaya qoyum və deyim ki, bax, bu ADAM, bax bu KİŞİ mənim həyatımın, mənim ömrümün adamıdı!!!\nMən bir söz adamı olaraq, bir dost olaraq Oqtay müəllim üçün maddi mənada iynə ucu boyda da heç nə edə bilməmişəm. Düzdü, tədbirlərində, mərasimlərində öz yerimi tutmağa çalışmışam. Amma onun o böyüklüyü qarşısında mən yalnız ona hansısa bir müsbət aura yaratmağa çalışmışam. Bilmirəm bu da alınıb, alınmayıb, amma and olsun Allaha ki, bunu qəlbən etmişəm. Çünki Oqtay müəllim təkcə mənim özümə yox, mənim adımla onun qapısını döyən hər kəsə yardımçı olub, özü də təmənnasız. Şükürlər ki, bu qəlbin, bu şəxsiyyətin sahibi olan dostum, yəni mənim həyatımın ADAMı həmin o böyüklüyün, o ucalığın ona bəxş etdiyi uğurlara da özünəuyğun, öz tərbiyəsinə, öz əxlaqına müvafiq çərçivədə tabe olur, ona tuşlanan zərbələrə də, sınaqlara da həmin dəyanətlə sinə gəlir. Necə deyərlər, "it hürüb karvan keçir, yel də qayadan heç nə aparmır". Bunu mən bir də onda bildim ki, mərhum dostum Məhəmməd Səfərəliyev həmişə söhbətlərində mənə biləyini göstərib, əlini vena damarının üstünə qoyardı və deyərdi ki, "qağa, burdan axan qan təmizdisə, onu heç nə ilə mundarlamaq mümkün deyil, hətta ora nə vurursan vur, o gen o mundarlığı qəbul etməyəcək..."\nHə, mən həyatımın adamı barəsində içimdə olan çox böyük bir yazının beş-altı cümləsini qəzet səhifəsinə çıxardım, özü də onu ehtiyatla yazdım. Çünki istəmədim ki, kimlərsə bu yazını haralarsa yozsun. Amma ürəyimdən nigaran olduğuma görə, yazını yazmaya da bilməzdim. Sadəcə, kiçik bir abzası yazdım və istədim ki, Oqtay müəllimə bu günə qədər demədiyim, ifadə etmədiyim ehtiramımı onu sevən hər kəsə çatdırım. Bilsinlər ki, mən bu KİŞİni niyə çox istəyirəm və bilsinlər ki, oğul-uşaq, nəvə sahibi olan Oqtay müəllim mənim üçün və mənim ailəm üçün bundan sonra da həmin o mərtəbədə, həmin o yüksəklikdə olacaqdı. Bu haqqı ona Allah verib və Allahın verdiyi haqqı danmaq, görməmək, onu etiraf etməmək günah olar. Mən bu yazımla həm də dostluğumuzu bir daha etiraf etdim.


Oxucudan şikayət - Median.cafe\nGerçək deyə bir şey qalmadı artıq. Nə oxuduğumuz, nə gördüyümüz, nə də eşitdiyimiz hər şey gerçəyi təmsil edir. Kimin kimə hansı məqsədlə necə təsir etmək üçün yazdığını, çəkdiyini, paylaşdığını mühakimə etməyi bacarmalıyıq. Paranoyak oxucu olaq demirəm, ancaq şüurlu oxucu olmaq da çətin deyil.\n“Median.cafe”dəki yazılarımızı oxuyanlar, sosial mediada izləyənlər bilir ki, hərdən xəbər mediasını tənqid edir, jurnalistikamız haqqında fikirlərimi bölüşürəm. Ancaq jurnalistikanın inkişafına təsir edən bir qüvvə daha var ki, onu bəzən nəzərə almıram. Bu yazıda onlardan – oxucu və tamaşaçılardan danışmaq istəyirəm, yəni özümüzdən.\nOxucu da kopyala-yapışdırıcıdır: Yazdıqları xəbərlərin başqa saytlar tərəfindən istinad edilmədən yayılmasından şikayət edən bir jurnalist vardı. Copy-paste jurnalistikanı tənqid edirdi. Xeyli də dəstək rəyləri alırdı. Bir gün sosial mediada başqasının postunu özününkü kimi paylaşmışdı. Dinc durmayıb irad bildirmişdim. Oxucular kopyala-yapışdır xəbərlərdən şikayətçi olsalar da, bəzən özləri də eyni səhvə yol verməkdə ayıb görmürlər. Sosial mediada paylaşdığımız məzmunların arxasındakı insan əməyinə zərrə hörmət etmirik. Jurnalistikada ayıbladığımızı oxucu edəndə bir qəbahət görmürük. Əksi də olur. Oxucu kimi yazanda fəxr elədiklərimizi jurnalistlər edəndə tənqid qılıncımızın önü də kəsir, arxası da.\nNəyə inanırıqsa, onu oxuyuruq: Təlatümlü aylar yaşayırıq. Əsəblər gərgindir. Qeyri-müəyyənlik hökm sürür. Koronavirus xəbərləriylə başlayıb icra başçılarının həbsi görüntüləriylə günləri yola veririk. Hər tərəfdən informasiya bombardmanına məruz qalırıq, onlar arasında ağı qaradan seçməyə çalışırıq. Ancaq inanmaq istədiyimizə inanırıq, inanmadıqlarımızı isə yalançılıqla, qeyri-peşəkarlıqla, satılmışlıqla və bir sürü etiketlə suçlayırıq. Qəzəbi soyumayanlar isə onlara “zurnalist” deyib ürəyini boşaldır. Əslində inanmaq istədiyindən başqa gerçəkliyi qəbul etməyən oxucu üçün digər jurnalistlərin hamısı “zurnalist”dir. Belə oxuculara azca mühakimə edə bilsinlər deyə şans verən xəbərləri də görməzdən gələrlər. Əgər koronavirusun bioloji silah olduğuna inanırsa, bunu deyən hər informasiyanı sosial mediada paylaşırlar.\nHamı mənim kimi fikirləşsin: İnanmaq istədiyinə inanan oxucu həm də oxumaq istədiyini axtaran oxucudur. Məqsədi öz fikrini təsdiqlətdirib, tək olmadığını hiss etməkdir. Təkcə sosial mediada izlədiyimiz şəxsləri analiz etsək, görərik ki, dost siyahımızın əksəriyyətini özümüz kimi düşünənlər arasından seçirik. Alternativ fikrə, zidd rəylərə dözümümüz qalmayıb. Bizə elə xəbərlər lazımdır ki, onları oxuyanda “hamı mənim kimi fikirləşir” deyə bilək.\nDaha çox layk – daha çox oxucu: “Hamı mənim kimi fikirləşsin” arzusu hamı məni layk eləsin, paylaşsın arzusudur həm də. Bəli, xəbər mediasının tək dərdi daha çox kliklənmək, daha çox oxucu yığmaqdır. Bunun üçün hər hoqqadan çıxan xəbər saytlarına tez-tez rastlayırıq. Ya biz? Daha çox layk, daha çox share üçün biz də ağına-bozuna baxmadan, doğruluğundan əmin olmadan hər şeyi paylaşırıq. Xəbər saytları üçün IP – klik sayı nədirsə, oxucu üçün də layk, share odur. Oxucu layk və share üçün nə qədər ucuzçuluğa gedə bilərsə, jurnalist də klik sayı üçün o qədər düşüklüyə əl ata bilər. İllah da düşüklük lazım deyil. Yalan olub əks-sədası qulaq deşən məlumatları, fotoları, videoları daha çox layk üçün paylaşdığımız kimi, jurnalistlər də səs-küy salacağına inandıqları xəbərləri dəqiqləşdirmədən yazmağa istəklidirlər. Çünki reaksiyası da səs-küylüdür. Təkcə bu durum belə xəbər mediasından, jurnalistlərdən şikayət edərkən nəfəs alıb özümüzü də tərəiziyə çıxarmalı olduğumuzu görmək üçün kifayət edər.\nOxucu kimə istinad edir? Xəbərlərdə tez-tez rastlayarıq: “etibarlı mənbədən aldığımız məlumata görə” başlayan xəbərlər oxuyanda, ya da falçıya istinad edib neftin gələcəyiylə bağlı proqnozlar verən media mətnlərində informasiyanın mənbəyi çox şübhəli qalır. Bəs bizim sosial mediada, whatsapp qruplarında yaydığımız informasiyaların mənbəyi nə qədər aydın, nə qədər dəqiqdir? “Qonşumuzun gəlini”nə istinad edən məlumatlarla kimləri öldürüb, kimləri sağaltmadıq ki? Xətrini istədiyimiz bir dostumuz haqq-hüquq axtarışına çıxıb kimdənsə şikayət edəndə, haqlı olub-olmadığına baxmadan o şikayəti paylaşıb yayırıq. “Ya çirkli məqsədi varsa?” sualını isə ağlımıza gətirmirik.\nPis olanı daha çox yayırıq: Bəzən sosial mediada rastlayıram. Pis hadisələrdən bəhs edən xəbərləri yazdıqları üçün jurnalistləri qınayan oxucular çoxdur. Məsələn, intihar, uşaq zorakılıqları kimi mövzular oxucular tərəfindən xoş qarşılanmaz, bu kimi hadisələrin daha çox yayılmasından narahat olarlar. Amma oxucular da sosial mediada fərqli deyillər. Etik süzgəclərindən keçməyən hadisələri paylaşaraq “pis”in daha çox yayılmasında aktiv rol oynayarlar. Pis fikirləri paylaşıb sərt reaksiya göstərəndə, gülünc fikirləri lağa qoyanda elə zənn edirik ki, bu fikirlərin müəllifləri utanacaqlar və ya gözdən düşəcəklər. Amma əksi olur. Onlar özünə minlərlə feysdaş qazanır, pis fikirlərini yüz minlərlə insana çatdırmış olurlar. Hətta dəstəkçilərinin də sayı artır.\nTamaşaçı səmimi olmayanda: Bir neçə il əvvəl dostlarla çay süfrəsi arxasında ölkə televiziyasını müzakirə etmək istəyərkən heyrətlənmişdim. Dostların biri ümumiyyətlə televizora baxmadığını, o biri Türkiyə telekanalları izlədiyini, digəri sadəcə xəbərlər üçün hərdən Euronewsa baxdığını demişdi. Hətta Discovery Channel kimi sənədli film kanalının daimi tamaşaçası olduğunu deyən də vardı. Sonra hansısa mövzu açılmışdı, tam xatırlamıram, amma yuxarıdakı dostlar ekrandakı zaurlardan başlayıb “səni axtarıram”larla davam edərək ölkə teleməkanının xülasəni çıxarmışdılar.\nDeməyim odur ki, biz oxucu və tamaşaçılar ekranda görəndə ağız büzüb bəyənmədiyimiz, özümüzə yaraşdırmadıqlarımızı Youtube trend siyahılarında ön sıraya çıxaran insanlarıq. Ekrandakı səmimiyyət nə qədər saxtadırsa, o saxtakarlıqdan şikayətimiz də o qədər qeyri-səmimidir.\nİndi düşünmək vaxtıdır. Oxucular qeyri-ciddi, yalançı, savadsız, tərəfli, əxlaqsız, ədalətsiz, saxtakar və s. deyib tənqid elədikləri jurnalistikanın bu durumunda nə qədər rol oynadıqlarını düşünməlidir. Bu media həm də biz oxucuların əsəri deyilmi?\nTags: IP jurnalistikasıjurnalistikamediancafeOxucupeşəkarlıqrizvan qənbərlisosial mediaxəbəryeni media\nSonrakı məqalə Previous post: Jurnalistlərdən gözləntilər


Teatrımızın günümüzlə səsləşməyən tamaşaları – TƏNQİD\n14:00 23 May 2017 637 dəfə oxunub\nKulis.az İradə Musayevanın “XXI əsr. Azərbaycanda “teatr siyasəti”...” yazısını təqdim edir.\n(Azərbaycan Dövlət Akademik Milli Dram Teatrından reportaj...)\nƏdəbi növlər içərisində həyatı daha yaxından və daha əyani şəkildə əks etdirən sahə dramaturgiyadır. Aristoteldən üzü bu yana dram nəzəriyyəçilərinin qənaəti də o olub ki, dram, əslində həyatı təqlid sənətində ən uğurlu seçimdir. Bu gün təəssüf ki, çox, bəlkə də bütün hallarda bu 3 ədəbi növdən ikisi (epik, lirik) haqqında danışılır. Ədəbi mətbuatda müzakirələr də, çap olunan mətnlər də, ədəbiyyatşünaslıq məqalələri də çox vaxt dramaturgiyadan yan keçir. Sanki dramaturgiya ədəbiyyat sahəsindən, ədəbiyyatşünaslıq yanaşmasından təcrid olunmuş xüsusi bir yaradıcılıq ərazisidir. Bu problemin obyektiv və subyektiv səbəblərini çözmək lazım deyilmi?\nAzərbaycanda ilk dram əsərini M.F.Axundov yazdı, ilk teatr binasını H.Z.Tağıyev tikdirdi. (Baxmayaraq ki, XIX əsrin 40-cı illərində Şuşada teatr tamaşaları nümayiş olunan məkanlar var idi və 50-ci illərdə “Kavkaz” qəzetinin də yazdığı kimi, ilk teatr binası Şamaxıda tikilib, dövrün ziyalılarının təşəbbüsü ilə burada bir neçə tamaşa nümayiş olunub və s.) Bu fədakarlıqlarda bircə məqsəd vardı - cəmiyyəti ayna qarşısına dəvət etmək. Ən yaxşı, məqsədəuyğun forma bu idi, insanın yaşadığı cəmiyyətlə tanışlığının ən asan yolu-teatr! Zalda oturursan və səni əhatə edən dünyanın kiçildilmiş modelini, “mini” formasını səhnədə görürsən... Əgər səhnə səni müxtəlif “bəhanələrlə” (hər problemi tarixə atmaq və s.) aldatmır, həqiqətən zamanın əks-sədası kimi qarşında canlana bilirsə, deməli, dövrün, gedişatın, mövcud durumun tarixi anları aktual, zəruri, əhəmiyyətli mədəniyyət, sənət faktına çevrilə bilir.\n“Görkəmli maarifçi Həsən bəy Zərdabinin rəhbərliyi ilə Bakı realnı məktəbinin şagirdləri 1873-cü il martın 10-da “Nəciblər klubu”nda M.F.Axundovun “Lənkəran xanının vəziri” komediyasını tamaşaya hazırladılar. Bununla da professional milli teatrımızın, başqa sözlə, Akademik Milli Dram Teatrının (AMDT) bünövrəsi qoyuldu. Əvvəllər pərakəndə, sonra isə müxtəlif birliklər və truppalar şəklində (“Müsəlman Dram Artistləri İttifaqı”, “Nicat”, “Səfa” mədəni-maarif cəmiyyətləri, “Hacıbəyov qardaşları müdiriyyəti” və s.) tamaşalar verən teatr 1919-cu ildən bu günədək Dövlət Teatrı statusu ilə fəaliyyət göstərir. Teatrın adı müxtəlif illərdə Hökumət Teatrosu, Birləşmiş Dövlət Teatrosu, Azərbaycan Türk Dram Teatrosu və s. adlandırılmış, Dadaş Bünyadzadənin (1923-1933) və Məşədi Əzizbəyovun (1933-1991) adlarını daşımışdır. Sənət ocağı 1991-ci ildən Akademik Milli Dram Teatrı adlanır”.\nNə zaman ki, maarifpərvər ziyalılar, intellektual düşüncə adamları mədəni, ictimai-sosial, siyasi baxımdan cəmiyyətin, millətin inkişafını sürətləndirmək istəyib, onda mütləq teatr və mətbuat vasitələrinin gücündən məqsədəuyğun şəkildə istifadə edib. XX əsrin əvvəllərində olduğu kimi... Teatr truppaları, dəstələri adlarından da göründüyü kimi (“Nicat”, “Qeyrət” və s.) milli düşüncəni işıqlandırmaq yolundakı mücadiləsində teatrı bir nicat, xilas, qeyrət, milli mənafe işi kimi qəbul edib... Teatr cəmiyyətə praktik mədəni xidmətin nümunəsidir və daha təsirli, daha tez, operativ reaksiya doğuran fəaliyyət sahəsidir.\nİndi XXI əsrin əvvəlləridir, müstəqilik... Amma millət olaraq dərdlərimiz, cəmiyyət obrazlı rolumuz səhnəyə qalxa bilmir... Günümüzün insanı, bu insanın sarsıntıları, həyəcanı, ictimailəşmiş faciəsi, bədbəxtliyi və ya xoşbəxtliyi hələ ki “rol” almır. Səhnədə, teatrlarda həqiqətən oyunlar gedir. Sözün hər iki mənasında. 1) Oyunlar gedir, yəni tamaşalar göstərilir. Teatr yaşayır, işləyir. Aktyorlar cani-dildən səhnədə “çırpınır”, çox hallarda seyrək-seyrək də olsa zala səpələnmiş tamaşaçılarını itirməmək üçün özlərini yeri gəldi gəlmədi yerdən-yerə vurur, fədakarlıq göstərirlər. 2) Oyunlar gedir, o mənada ki, repertuar mənzərəsində gah klassikaya, gah da dünya ədəbiyyatı nümunələrinə ( o variantda da müasir olmayan) müraciət etməklə səhnəni boş qoymamaq, diqqəti günün dramatizmindən, ictimai-siyasi, sosial problemlərindən yayındırmaq “oyunu” ...\n“Müasir dramaturqlar kimlərdir və hansı mövzu, ideya siqləti ilə qarşımıza çıxırlar?” sualına cavab isə artıq silsilə məqalələr mövzusudur...\nKlassik “zaman-məkan-hərəkət” düsturu ilə yanaşsaq məsələyə, zaman ölçüsünün itdiyini müşahidə edəcəyik. XXI əsrin tempi, sürəti, xaotik mənzərələri, qlobal ictimai-siyasi problemləri bizim donuq, dünyadan təcrid olunmuş teatr binasına dəxilsiz bir gedişat kimi yaddır. Teatr səhnəsində gördüklərimiz o qədər uzaq, günümüzlə səsləşməyən problemlərdir ki, adam bu binaya daxil olanda özünü muzeydəki kimi hiss edir. Akademik Milli Teatrın aprel və may repertuarına diqqət yetirsək görəcəyik ki, bu günün səhnəsi bizdən danışmır. Hər tamaşa zamanın ritmini, cəmiyyət həyatında baş verən proseslərin canlı obrazını əks etdirməkdənsə, sağa-sola, naməlum istiqamətlərə atılan güllələr kimi hədəfdən kənar “oyun” təsiri bağışlayır. Zamanımız-günümüz və bu günün insanı səhnədə yoxdur. Olsa da onu yüngül, əyləncə xarakterli məişət, məhəbbət ampluasında görəcəksiniz. Teatr sanki bu gün daha ciddi sənət axtarışları tendensiyasını unudub. Məzhəkə, məsxərə, vodevil forma və janrlarının çəkisi həddində özünüifadə bu günün, internet əsrinin informasiyalı tamaşaçısı üçün, əlbəttə, primitiv oyun, əyləncə mahiyyətində görünür. Əyləndirmək, bir az kədərləndirmək və bir az da güldürmək istəyi ilə fəaliyyətini qənaətbəxş hesab edən teatr günün sözü olmaq missiyasından çox uzaqlaşıb. Belə “oyun”ların ən böyük qurbanları isə daha çox aktyorlar olur. Ömürlərini sənət, teatr fədakarlığı yolunda xərcləyən ən istedadlı aktyorlar belə səhnədən-səhnəyə, tamaşadan-tamaşaya böyüməkdənsə, get-gedə kiçilir, adiləşir... Bu məsələdə dram seçimi tək səbəb ola bilməz. Rejissor istedadı, əlaqədar rəhbərliklərin, sənətşünasların teatr tənqidçilərinin sənətə konseptual və qlobal meyarlarla yanaşma potensialının olmaması və ya bu yanaşmaları prinsipial şəkildə ortaya qoymaq istəməməsi və s. onlarla şərtlər var ki, günümüzün korifey aktyorlarını yetişdirmək işinə mane olur.\n“Teatr siyasəti” deyilən bir anlayışın mahiyyətində konsepsiya, ali məqsəd, inkişaf tendensiyası tezisləri yox dərəcəsindədir. Azərbaycan teatrının siması, obrazı və statusu, təyinatı hansı istiqamətdə dəyişir, formalaşır? Baxmayaraq ki, prezident 18 may 2009-cu ildə “Azərbaycan teatrı 2009-2019-cu illərdə” Dövlət proqramı”nın təsdiq edilməsi haqqında sərəncam imzalayıb, ölkədə 30-a qədər dövlət teatrı fəaliyyət göstərir, teatr sahəsindəki inkişaf tempi qənaətbəxş görünmür. Dövlət qayğısı yaradıcılıqda böyük uğur hərəkatı üçün stimul ola bilirmi? Suallar çoxdur... Lakin həmin “Dövlət proqramı”ndakı 1.2 maddəsinə aid “məqsəd və vəzifələr”ə diqqəti cəlb etmək istərdim. Çünki proqramın bitməsinə cəmi 2 il qalıb. Vəziyyət isə ürəkaçan deyil.\n“1.2. Məqsəd və vəzifələr:\n- teatr mədəniyyətinin təbliğ olunması”.\nGördüyümüz kimi, sərəncamda icrası mühüm olan, həlli vacib məsələlər diqqətə çatdırılır. “Dünya mədəniyyətinə inteqrasiya”, “repertuarın günün tələbinə uyğun formalaşması”, “yeni teatr siyasəti”, “teatr sahəsində islahatlar aparılması”, “teatr sahəsinin bütün janrları və peşə istiqamətləri üzrə gənc istedadların dəstəklənməsi”, “teatr mədənioyyətinin təbliğ olunması” və s. bu kimi məsələlər, əslində teatrın bu gün də aktual olan problemləridir.\nMənim tənqidi yanaşmama irad olaraq çoxlu statistik hesabatlar ortaya tökülə bilər. Filan ölkədə filan tamaşa göstərildi, filan gənc aktyora, rejissora filan qayğı, festivallarda iştirak və s. Amma çox sadə, aydın görünən bir həqiqət var. Teatrın səhnəsi və afişası, repertuar cədvəli...\n“Günün dramaturqu”, “günün rejissoru”, “günün aktyoru” və s. bu kimi istilahlar, deyim və ya dramaturji terminlər öz işləkliyini itirməkdədir. XX əsrin əvvəllərində H.Cavid, C.Məmmədquluzadə, Ü.Hacıbəyov, C.Cabbarlı dramaturgiyası Azərbaycan teatrına həm rejissor, həm aktyor, həm də yüksək ədəbi-estetik zövqlü tamaşaçı nəslini bəxş etdi. Bəs bu gün? Onların hər dramı zamanın, cəmiyyətin nəfəsi ilə canlanır, səhnəyə ayaq açırdı...\nAzərbaycan Dövlət Akademik Milli Dram Teatrının bugünkü repertuarı əsasında məsələyə yanaşanda problemlərin hansı səviyyədə olmasını görəcəyik. Bu gün Qoqolun “Müfəttiş” əsəridir səhnədə. 100 ildir bu əsəri zamanın aktual tamaşası kimi təqdim edirik. “Nicat” teatr truppası 1906-cı ilin noyabrından Tağıyev teatrında bu əsəri səhnələşdirib. Əlbəttə, ölməz Qoqol “Müfəttş”i həmişə diri, canlıdır. Söhbət bundan getmir. Söhbət 150 ilə yaxın yaşı olan teatrımızın səhnə tribunasında bu mövzuya adekvat milli əsərin olmamasından gedir. Ən cəsarətli fikirlər, problemə müasir yöndən yanaşmalar nə vaxta qədər xarici ədəbiyyatın dilindən veriləcək? O da çox zaman senzorun qayçısında “ütülənəndən” sonra... İdeoloji basqı yaradıcılıq mühitinə mənfi təsir göstərirsə, inkişafla bağlı ümidlər boşluğa dirənəcək...\nQəribədir ki, durğunluq illərində dramaturgiyamız və onun səhnə ifadəsi daha aktual mövzulu, daha təsirli və cəsarətli idi. Teatr axtarışda idi. Mehdi Məmmədov və Tofiq Kazımov yenilikçi rejissor kimi tanınırdılar, onların teatr fəaliyyətləri yeni bir sənət məktəbi formalaşdırmaqda idi.\nİ.Əfəndiyevin, Anarın, M. İbrahimbəyov, R.İbrahimbəyovun dram əsərlərində tamaşaçı özünü görə bilirdi. Daha sonrakı illərdə H.Atakişiyev dəsti-xətti, özünəməxsus yaradıcılıq üslubu teatr mədəniyyəti və sənəti nüfuzunu bir az da artırdı. Xüsusən V.Səmədoğlu dramaturgiyası ilə bağlı tamaşaları misal göstərə bilərik. “İntihar”, “Bəxt üzüyü”, “Mamoy kişinin yuxuları”, “Generalın son əmri”, “Uca dağ başında” və s.\nHazırda isə günün ictimai-sosial problemləri, məsələn, məmur bürokratizmi, rüşvətxorluq və s. bu kimi narahatlıq doğuran situasiyalara teatr Qoqolun “Müfəttiş”, B.Nuşiçin “Nazir xanımı” kimi xarici və bir az da klassik formatda olan əsərlərlə reaksiya verir. Modern sənət nəzəriyyəsi haqqında isə söhbət gedə bilməz. 60 ildir “Akademik teatr” statusunda fəaliyyət göstərən bir mədəni qurumun bu qədər qeyri-fəal ampluada qalması təəccüb doğurur. Teatrın senzura bəlasının da yaşı çoxdur. Elə teatrın tarixi qədər. “Həsən bəy Zərdabi tamaşaların hazırlanıb oynanılması barədə Tiflisdə yaşayan Mirzə Fətəli Axundzadəyə 1873-cü il iyunun 13-də məktub yazıb. Zərdabi öz məktubunda bildirib ki, Azərbaycan dilində teatr tamaşaları oynanılmasından müəyyən təşvişə düşən senzor Mirzə Fətəli Axundzadənin pyeslərini daha “diqqətlə” oxumağa başlayıb”. (İ.Rəhimli.Azərbaycan teatr tarixi. B, 2005.) 150 il əvvəlki Azərbaycan teatrı ilə müasir Azərbaycan teatrı arasında fərq yoxdurmu?\nAzərbaycan teatrının inkişafı Azərbaycan ədəbiyyatının inkişaf tendensiyası ilə üst-üstə düşmür. Akademik Milli Dram teatrında oynanılan müasir tamaşalar hazırkı dünya ədəbiyyatının ədəbi-estetik meyarlarından xəbərsizdir. Modern təfəkkür və ifadə tərzi bizim “müasir” dediyimiz 70-75 yaşlı dramaturqların (söhbət ADMDT-də oynanılan tamaşa müəlliflərindən gedir) səhnəyə təqdim etdiyi mətnlərdən çox uzaqdır... Ədəbiyyatla teatrın ünsiyyətində ortaq sənət meyarları yoxdur. “İzm”lər, cərəyanlar, yeni üslub, metod və s. yaradıcılıq eksperimentləri, yeni ifadə tərzi, yeni intonasiya axtarışları diqqəti cəlb etmir...\nBu gün teatrın tamaşaçı auditoriyasında da problem var. Təklif olunan hər tamaşanı sözsüz qəbul etmək, düşüncə, təfəkkür, şüur analizləri ilə deyil, sadəcə hissi-emosional qavramlarla səhnəyə aludə olub göz zilləmək, sonda öz etik davranışını nümayiş etdirərək oyunlara əl çalmaq ciddi yanaşma hesab oluna bilməz...\nTeatrın aprel və may aylarının repertuarını diqqətə çatdırmaqla ana teatrımızdakı mənzərəni təqdim etmək istəyirəm. Və bu qrafikdəki tamaşaları prinsipial olaraq 3 qrupa bölmək olar. 1).Klassik dramaturqların əsərləri. a)XX əsrin I yarısına aid dram nümunələri: C.Məmmədquluzadə- “Ölülər”; C.Məmmədquluzadə-“Anamın kitabı; C.Cabbarlı-“Almaz”; A.Şaiq-“Qaraca qız”; “Danışan gəlincik”; b) Ötən əsrin II yarısına aid dram nümunələri. İ.Əfəndiyev – “Boy çiçəyi”, “Qarabağnamə” (“Hökmdar və qızı” pyesi əsasında hazırlanıb); “Mənim günahım”;\n2) Xarici dramaturqların əsərləri: N.V.Qoqol - ”Müfəttiş”; E.de Filippo - ”Silindr”; B.Nuşiç - “Nazirin xanımı”; A.Saqareli - “Xanuma”;\n3) Günümüzün dramaturqlarının əsərləri. H.Həsənov - “Qürbətdən gələn məktublar”; Elçin - “Şekspir”; “Sənətkarın taleyi”; H.Mirələmov - “Xəcalət”; “Vəsiyyət”; A.Sasdıqov - “Buzlar ölkəsi” (nağıl-tamaşa);\nQayıdıram “Dövlət proqramı”na və bu proqramın gözləntilərinə... Xüsusilə sonuncu bənd haqqında düşünürəm: “Azərbaycan teatr sənətinin dünyada layiqincə təmsil və təbliğ edilməsinə imkanlar yaradılacaq”.\n“1.4. Gözlənilən nəticələr\n- Azərbaycan teatr sənətinin dünyada layiqincə təmsil və təbliğ edilməsinə imkanlar yaradılacaq”...\nTeatr mədəniyyətdir, bir millətin düşüncə, ictimai təfəkkür formasının əyani güzgüsüdür. Real mənzərə isə bunu demir...


Elmar Məmmədyarov venesuelalı həmkarı ilə görüşdü\n23 Oktyabr 2019 17:34\nGörüşdə qarşılıqlı maraq doğuran regional və beynəlxalq məsələlər ətrafında fikir mübadiləsi aparılıb\nAzərbaycan Respublikasının Xarici İşlər naziri Elmar Məmmədyarov Bakıda keçirilən Qoşulmama Hərəkatının XVIII Zirvə Görüşü çərçivəsində Venesuela Bolivar Respublikasının xarici işlər üzrə xalq hakimiyyəti naziri Xorxe Arreaza Monserratı qəbul edib.\nXarici İşlər Nazirliyindən verilən məlumata görə, nazirlər Azərbaycan və Venesuela arasında ikitərəfli münasibətlərin hazırkı durumu, gündəlikdə duran məsələlər barəsində fikir mübadiləsi aparıblar.\nNazirlər Konfransının yüksək səviyyədə təşkilinə görə Azərbaycan hökumətinə təşəkkür edən X.Monserrat Azərbaycanın Qoşulmama Hərəkatında sədrliyi dövründə təşkilatın təməl prinsiplərini təbliğ edəcəyi, qlobal və regional sülh və əmin-amanlığa xidmət edəcəyindən əminlik duyduğunu ifadə edib və Azərbaycana uğurlar diləyib.\nElmar Məmmədyarov Azərbaycanın həm BMT, həm digər beynəlxalq təşkilatlar çərşivəsində, o cümlədən sədrlik edəcək QH-də də həmişə əməkdaşlıq və inkişafa xidmət edən təşəbbüslərin təşviqinə çalışdığını vurğulayıb.\nGörüşün sonunda Venesuela Bolivar Respublikasının xarici işlər üzrə xalq hakimiyyəti naziri Xorxe Arreaza Monserratı Azərbaycan Respublikasının diplomatik xidmət orqanlarının 100 illik yubileyinə həsr olunmuş Xatirə kitabına ürək sözlərini yazıb.


Tələbə Qəbulu üzrə Dövlət Komissiyası (TQDK) rezidenturaya qəbul imtahanları nəticəsində ixtisas seçiminə buraxılmış namizədlərə və ümumi orta təhsil bazasında orta ixtisas təhsili müəssisələrinə qəbul olanlara növbəti xəbərdarlığını edib.\nRezidenturaya qəbul imtahanları nəticəsində ixtisas seçiminə buraxılmış namizədlərin ixtisas seçimi sentyabrın 14-də saat 9:00-da başa çatır.\nHəmin vaxta qədər ixtisas seçiminə buraxılmış bütün namizədlər ixtisas seçimi etməli və "Namizədin elektron ərizəsi"ni təsdiqləməlidirlər. Ərizələrini təsdiqləməyən namizədlər müsabiqədə iştirak etmək hüququnu itirirlər.\nÜmumi orta təhsil bazasında (9 illik) orta ixtisas təhsili müəssisələrinə qəbul olanların da qeydiyyat müddəti sentyabrın 14-də saat 17:00-da başa çatacaq.\nQəbul olanlar həmin müddətə qədər tələb olunan sənədləri təqdim etməklə qəbul olduqları təhsil müəssisəsində qeydiyyatdan keçməlidirlər. Göstərilən müddətədək qeydiyyatdan keçməmək abituriyentin müvafiq ixtisasa yerləşdirilməkdən imtina etməsi kimi qiymətləndiriləcək.


Natiq Kərimovun ev dustaqlığı uzadıldı\n2020, 26 Noyabr, Cümə axşamı, Bakı vaxtı 11:55\nAvqustun 2-də Səbail Rayon Məhkəməsi Nardaran Ağsaqqallar Şurasının sədri Natiq Kərimov barəsində seçilmiş qətimkan tədbirinin müddətinin uzadılması ilə bağlı istintaq qurumunun təqdimatına baxıb.\nVəkilin bildirdiyinə görə, məhkəmə istintaq qurumunun təqdimatını təmin edib. Qərara əsasən, N.Kərimov barəsində seçilən ev dustaqlığının müddəti daha 4 ay artırılıb.\nSonradan o, ev dustaqlığına buraxılmışdı.\n«Müsəlman Birliyi» Hərəkatının sədri Taleh Bağırov və onun tərəfdarları həbs edilib. Sonradan kənd sakinləri arasında da çoxsaylı şəxs saxlansa da, onların əksəriyyəti sərbəst buraxılıb. Prokurorluğun məlumatına görə, «Müsəlman Birliyi» Hərəkatı ilə bağlı ümumilikdə 70 nəfər həbsdədir.\nBuna da bax: Nardaran qarşıdurması (2-ci hissə) - Jurnalist araşdırmasının nəticələri\nNardaran əməliyyatının səbəbləri...\nCANLI Milli Məclis Senata etiraz mətni hazırlayır\nGoogle şirkətinə qarşı ‘təhlükəli kontent’ araşdırması


ABŞ Türkiyəyə qarşı sanksiyalar tətbiq edir – ŞOK İDDİA » Azərbaycan Informasiya Agentliyi\nSiyasət, Üst manşet, Dünya\nABŞ Türkiyəni Rusiyadan “S-400” zenit-raket komplekslərinin alınmasından imtina etməyə çağırıb, əks təqdirdə Ankara barəsində sanksiyalar tətbiq edilə bilər.\nPublika.az xəbər verir ki, bu haqda Vaşinqtondakı mənbəyə istinadən “Habertürk” nəşri bildirib.\nQəzetin həmsöhbətinin sözlərinə görə, ABŞ-da yaranmış vəziyyətə görə narahatlığı ifadə edirlər. Bildirilir ki, Türkiyənin sözügedən kompleksləri alması NATO-nun operativ uyğunluğuna təsir edə bilər. Bu baxımdan, Ankaraya qarşı məhdudlaşdırıcı ölçülərin daxil edilməsi istisna olunmur.\nAmerika məmuru qeyd edib ki, ABŞ ən yaxşı alternativlər tapmaq və hava hücumuna qarşı müdafiə ehtiyacını təmin etmək üçün Türkiyəyə kömək etmək istəyir.\nAzərbaycanın ən müasir silahı erməniləri qorxuya saldı - FOTO


27 May 12:41 | 1 220\nAzərbaycan Mətbuat Şurasının Ahıl Jurnalistlər Məclisinin təşəbbüsü ilə milli-mənəvi irsimizin, ortaq türk dəyərlərinin öyrənilməsində və təbliğində müstəsna xidmətləri olmuş tədqiqatçı-jurnalist, azərbaycanşünaslıq, türkologiya sahəsində nüfuzlu araşdırmaçı Əli Şamilin 70 illik yubileyinə həsr olunmuş toplantı keçirilib. Şuradan SİA-ya verilən məlumata görə, tədbirdə yubilyarın zəngin elmi-publisistik fəaliyyətini əhatə edən “Biblioqrafik göstərici”, milli dissident hərəkatı barədə ərsəyə gətirdiyi, azərbaycan və rus dillərində işıq üzü görmüş “Dissident axtarışında” kitabları təqdim olunub.\nAzərbaycan Mətbuat Şurasının sədri, Milli Məclisin deputatı Əflatun Amaşov bildirib ki, ölkənin media ictimaiyyəti öz yetirməsi olan Əli Şamilə maarifçi-demokratik hərəkat və istiqlal mübarizəsi publisistlərinin yolunu davam etdirən ziyalılarımızdan biri kimi dərin rəğbət və ehtiram bəsləyir. Çoxillik tədqiqatlarında milli məfkurə daşıyıcılarımızı, türk dünyasının mənəvi dəyərlərini incələyərək Azərbaycan oxucuları üçün önəmli bilgilərin əldə edilməsi və yayılması sahəsində qibtəediləcək işlər görmüş Əli Şamil çağdaş nəsillər üçün gərəkli qaynaqlar toplusu yaradıb.\nMŞ sədri daha sonra qeyd edib ki, ulu türklük sevdası ilə “əlində dəmir əsa, ayağında dəmir çarıq”, az qala, bütün türk dünyasını ölkə-ölkə, diyar-diyar gəzib dolaşmış Əli Şamilin bu gün ölkənin elmi-mədəni ictimaiyyətinə təqdim etdiyi növbəti iki qiymətli kitab onun türçülük dünyagörüşünə, türkologiya elminə verdiyi qiymətli töhfənin çəkisini və miqyasını dəyərləndirmək baxımdan qiymətli nəşrlərdir. Elmi axtarışlara tədqiqatçı jurnalist kimi başlamış, ensiklopedik yaradıcılıqla məşğul olmuş və hazırda AMEA-nın Folklor İnstitutunun beynəlxalq əlaqələr bölümünə rəhbərlik edən türkoloq həmkarımızın mənalı və zəngin ömür yolu, istər-istəməz, klasssik maarifçi və demokrat ziyalılarımızın xalqa xidmət nümunələrini yada salır.\nSonra Əflatun Amaşov Azətbaycan Mətbuat Şurasının fəxri yubiley Diplomunu təntənəli surətdə Əli Şamilə təqdim edib. Tədqiqatçı-jurnalistə Ahıl Jurnalistlər Məclisinin xatirə hədiyyəsi də verilib.\nAhıl Jurnalistlər Məclisinin sədri Məzahir Süleymanzadə Əli Şamilin ömür yolu və elmi-publisistik fəaliyyəti barədə məlumat verərək bidirib ki, Əli Hüseyn oğlu Şamilov - Əli Şamil qədim Göyçənin İnəkdağ kəndində anadan olub. Bakı Dövlət Universitetinin jurnalistika fakültəsini bitirib. 20 il müddətində Naxçıvanda çıxan “Şərq qapısı” (Sovet Naxçıvanı), “Ağrıdağ”, “Varlıq” və “Günay” qəzetlərində çalışan, “Azadlıq” qəzetinin bölgə müxbiri işləyən, o dövrdə milli azadlıq hərəkatı və torpaqlarımızın bütövlüyü uğrunda ümumxalq hərəkatının öncüllərindən olan araşdırmaçı jurnalist 1993-cü ildə Bakıya köçüb.\nSonrakı illərdə Əli Şamil də Azərbaycan Milli Ensiklopediyasında “Uşaq ensklopediyası” və “Türk dünyasının məşhurları” qruplarına rəhbərlik edib. O, müstəqilliyimizin ilk illərində ölkəmizdə təhsil alan bir çox Kırım və Ahıska türkünə, qaqauza, uyğura və digər türkdilli tələbəyə maddi və mənəvi dayaq olub.\nƏli Şamil 1998-ci ildən Azərbacan Milli Elmər Akademiyasının Folklor İnstitutunda çalışır, 2007-ci ildən xarici ölkələrlə əlaqələr bölməsinə rəhbərlik edir. İnstitutun keçirdiyi bir sıra beynəlxalq elmi məclisin təşəbbüsçü və təşkilatçılarındandır. 20-yə yaxın ölkədə keçirilən 80-dan çox beynəlxalq konfransda məruzə ilə çıxış edib. Onun indiyədək 17 müəllif kitabı, 11 tərtib kitabı, 200- dən çox elmi məqaləsi Azərbaycanda, keçmiş SSRİ-nin türk xalqları və topluluqları yaşayan respublikalarda, İranda, Quzey Kıbrısda, İsveçdə, Almaniyada, Albaniyada, Bosniyada, Polşada çap olunub. Tədqiqatçı-jurnalist 20-dən artıq elmi-nəzəri və tədqiqat kitabının redaktoru olub.\nAMEA-nın Folklor İnstitutunun söbə müdiri Nailə Əskər tərtibçisi olduğu “Əli Şamil. Biblioqrafik göstərici” nəşrini, Arxeologiya və Etnoqrafiya İnstitutunun şöbə müdiri İsmayıl Umudlu isə redaktoru olduğu Əli Şamilin “Dissident axtarışında” kitabını iştirakçılara təqdim ediblər.\nXalq şairi Sabir Rüstəmxanlı, BDU-nun professorları Nəsir Əhmədli, Ramiz Əskər, Anar İsgəndərov və Allahverdi Məmmədli, fəlsəfə doktoru Nəsiman Yaqublu, yazıçı Səfər Alışarlı, tədqiqatçı jurnalistlər - Sədaqət Kərimova və Tahir Aydınoğlu yubiliyarın çoxcəhətli və zəngin yaradıcılığının yeni nəsillərin azərbaycançılıq və yurdsevərlik ruhunda tərbiyəsində önəmini vurğulayıblar, ona möhkəm cansağlığı və yeni yaradıcılıq uğurları arzu ediblər. Alim və yazarlar Əli Şamilin azərbaycanşünaslıq, türkologiya sahəsində axtarışları dərinləşdirmiş və genişləndirmiş əsərlərinin elmi dərəcə almaq üçün Ali Attestasiya Komissiyasına təqdim edilməsini irəli sürüblər.


“Qoca” ölməzdən, Fədayə həbs olunmamışdan öncə – FOTO – Yenicag.Az\nAna Səhifə Cəmiyyət “Qoca” ölməzdən, Fədayə həbs olunmamışdan öncə – FOTO\n"Qoca" ölməzdən, Fədayə həbs olunmamışdan öncə - FOTO\nYeni Çağ Media Qrupu – Noyabr 19, 2017 - 01:11\nBu il oktyabrın 23-də Bakı şəhərinə etap zamanı konvoy mühafizəsi altından qaçmış ağır və xüsusilə ağır cinayətlərdə təqsirləndirilən əvvəllər dəfələrlə məhkum olunmuş Etibar Məmmədovun müğənni Fədayə Laçınla daha bir fotosu üzə çıxıb.\nYenicag.az-ın təqdim etdiyi foto “Qoca” ləqəbli kriminal avtoritetin həbs olunmamışdan öncəki tarixə təsadüf edir.\nQeyd edək ki, Etibar Məmmədov Bakıda hüquq-mühafizə orqanları əməkdaşlarının həyata keçirdiyi xüsusi əməliyyat zamanı əməliyyat qrupu tərəfindən qanunvericiliklə müəyyən edilmiş qaydada xidməti silah tətbiq edilməklə görülmüş cavab tədbiri zamanı zərərsizləşdirilib. Ona həbsdən qaçmağa yardım edən Fədayə Laçın isə həbs olunub.\nQeyd edək ki, cütlük sevgi münasibətində olublar. Sonradan məlum olub ki, “Qoca” evli imiş.\netibar hacıqabulinski, Etibar Məmmədov, Fədayə Laçın, qoca,


Yunan baş nazirdən Ərdoğana sürpriz çağırış - "Əgər həqiqətən..." - Islam Times\nSaturday 26 September 2020 - 09:51\nStory Code : 888476\nİslamTimes: Yunanıstanın baş naziri Kiryakos Miçotakis Şərqi Aralıq dənizində Türkiyə ilə yaşanan gərginliklə bağlı "diplomatiyaya şans verilməlidir" təklifi ilə çıxış edib.\nMiçotakis iki gün öncə iki ölkə arasında görüşlərin başlaması qərarını doğru yöndə atılmış addım hesab edtiyini deyib: "Prezident Ərdoğan BMT-nin həqiqətən bir ümid işığı və qlobal əməkdaşlığın qalası olduğuna inanırsa, onu bu dəyərlərə uyğun hərəkət etməyə çağırıram".\nYunanıstan Türkiyəni məhkəmə ilə HƏDƏLƏDİ\nİslamTimes: Türkiyə ilə yalnız bir fikir ayrılığımız var. Bu da dəniz sərhədlərinin təyin edilməsidir.\nABŞ Türkiyənin qarşısını almaq üçün... - Ekspert


Qazaxda 20 Yanvar faciəsinin otuzuncu ildönümü silsilə tədbirlərlə qeyd olunur\nAzərbaycan tarixinə qürur və şərəf mübarizəsi kimi yazılan 1990-cı ilin 20 Yanvar hadisələrindən otuz il ötür. Respublikamızın hər yerində olduğu kimi, Qazaxda da 20 Yanvar faciəsinin otuzuncu ildönümü silsilə tədbirlərlə qeyd edilir.\nQazax məktəblərində növbəti səyyar psixoprofilaktik tədbirlər keçirilib\nBu gün tam əminliklə söyləyə bilərik ki, son illər ölkəmizdə bütün sahələrlə yanaşı cənab Prezident İlham Əliyevin diqqət və qayğısı sayəsində "Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizə sahəsində görülən işlər də diqqət mərkəzindədir. Ölkə başçısının 22 iyul 2019-cu il tarixli Sərəncamına əsasən "Narkotik vasitələrin, psixotrop maddələrin və onların prekursorlarının qanunsuz dövriyyəsinə və narkomanlığa qarşı mübarizəyə dair 2019–2024-cü illər üçün Dövlət Proqramı”nın təsdiq edilməsi, növbəti 5 illik Dövlət Proqramının icrası ilə bağlı hazırlanmış Tədbirlər Planı bu sahədə görülən işləri əyani şəkildə göstərir.\nAzərbaycan Respublikasının Təhsil naziri Ceyhun Bayramovun 30 avqust 2019-cu il tarixli F-531 nömrəli Əmrinə əsasən təsdiq edilmiş 2019-2020-ci tədris ili üçün Təhsil Nazirliyinin Fəaliyyət planında müəyyən edilmiş hədəflərin yerinə yetirilməsi ilə bağlı respublikanın bütün ümumtəhsil məktəblərinin IX sinif şagirdləri üçün buraxılış imtahanlarının 2-ci mərhələsinə uyğun şəkildə sınaq imtahanı keçirilib.\nBu gün düşmənlə 168 km məsafədə sərhəddi olan Qazax rayonunun Bağanıs Ayrım, Xeyrımlı, Barxudarlı, Sofulu, Qızılhacılı, Yuxarı Əskipara və Aşağı Əskipara kimi 7 kəndi düşmən tapdağı altındadır. 5 kəndi isə daim düşmən gülləsinin atəşinə məruz qalır. Vətən torpaqlarının ərazi bütövlüyü uğrunda 280-dən artıq şəhid verən, 7 nəfər igid oğlu Azərbaycanın Milli Qəhrəmanı adına layiq görülən Qazaxda igid oğul və qızlarımızın xatirəsi hər zaman əziz tutulur.


APA - TANAP rəsmisi: "Gələcəkdə İraqdan gələn qaz da bu boru kəmərinə daxil edilə bilər"\n17 Aprel 2018 / 12:49\nTANAP rəsmisi: "Gələcəkdə İraqdan gələn qaz da bu boru kəmərinə daxil edilə bilər"\n"Trans-Anadolu Qaz Boru Kəmərinin (TANAP) tikintisi artıq tamamlanmaq üzrədir".\n“APA-Economics”in Türkiyənin Əskişəhər şəhərinə ezam olunmuş müxbirinin məlumatına görə, bunu Trans-Anadolu Qaz Boru Kəməri (TANAP) Konsorsiumunun baş direktoru Saltuk Düzyol bu gün keçirdiyi brifinqdə jurnalistlərə bildirib.\nOnun sözlərinə görə, artıq layihənin inşaat işlərinin 93%-i yerinə yetirilib: "Artıq boru kəmərinin 1340 kilometri inşa edilib”.\nO bildirib ki, bu ilin iyul ayında Azərbaycandan ilk qazı Türkiyə qəbul edəcək: "Azərbaycan qazının Türkiyəyə nəql edəcək BOTAŞ şirkəti illik 6 milyard kubmetr qazı Türkiyəyə çatdıracaq. Məqsədimiz yeni bir qaz dəyər zəncirini yaratmaqdır. TANAP bu zəncirin dördüncü bir hissədir. TANAP bu dəyər zəncirinin ən böyük hissəsidir”.\nO qeyd edib ki, gələcəkdə İraqdan gələn qaz da bu boru kəmərinə daxil edilə bilər: "Hazırda boru xətti ilə 16 milyard kubmetr qaz daşınması mümkündür. Sonradan, 2023-ci ildə 24 milyard kubmetr, 2026-cı ildə 31 milyard kubmetr təbii qaz nəqli mümkün olacaq.\nSaltuk Düzyol: "2019-cu ilin iyununda TAP-a qaz verməyə hazır vəziyyətdə olacağıq"\nBu günə qədər TANAP-ın tikintisinə 5,6 mrd. dollar xərclənib\n"SOCAR Turkey Enerji" TANAP-dan 7% pay alıb\nAİ rəsmisi: "Xəzər dənizindən birbaşa Avropaya qazın gətirilməsi başlıca prioritet olaraq qalır"


gta 5-də azərbaycanlını öldürmək missiyası sözaltı sözlük\ngta 5-də azərbaycanlını öldürmək missiyası\n1. bu azərbaycanlı konsulluqda işləyən tahir cavan adlı şəxsdir. deməli bir ispana işgəncə verilərək azərbaycanlı haqda məlumat alınır sonra bu tahir snayperlə vurulur. indi bizimkilər "GTA 5'i boykot edək" adlı event yaratmasalar yaxşıdı\n23.09.2013 20:00, brick\n2. Nəyəsə görə bizimkini saqqallı kök biri kimi tesvir ediblər.terroristə bənzər sanki.\n23.09.2013 21:23, black_jesus\n3. "ölmədik bu günləri də gördük" DEDiRTƏN MiSSiYA.\np.s. gta 5`nin pc versiyasın hazırlamayan rockstarı qınıyıram.\n23.09.2013 22:42, Əjdər Əmi\n4. azerbaijan yerinə azervajina yazılan missiya. oyunda simon yetarian adlı erməni xarakterin olması da, erməni diasporasının təsirini nəzərə çarpır. və bizim kakaşlarda hələ vorzakon söhbətləri etsinlər. 07 ilə şəkil çəkdirsinlər. telefonunu cüzdanını dollarları, maşının açarın hamısın bir yerə qoyub şəklin çəkib effekt verərərək profillərinə qoysunlar.\n30.05.2015 18:26, Mcmanus\n30.05.2015 18:43, billy


Palitra qəzetiBərdədə sahibkarların iştirakı ilə müzakirələr keçirilib\nBərdədə sahibkarların iştirakı ilə müzakirələr keçirilib\nTarix: 13.11.2014 | Saat: 23:49:00 | E-mail | Çapa göndər\nBərdədə sahibkarların iştirakı ilə “Aqrar-sənaye kompleksinin rəqabətqabiliyyətinin artırılması: nailiyyətlər və perspektivlər” mövzusunda müzakirələr keçirilmişdir.\nTədbirə İqtisadiyyat və Sənaye Nazirliyinin, Kənd Təsərrüfatı Nazirliyinin, Azərbaycanda İxracın və İnvestisiyaların Təşviqi Fondunun (AZPROMO), Sahibkarlar (İşəgötürənlər) Təşkilatları Milli Konfederasiyasının, Almaniya Beynəlxalq Əməkdaşlıq Təşkilatının (GİZ) nümayəndələri, eləcə də regionda fəaliyyət göstərən sahibkarlar iştirak etmişlər.\nTədbirdən əvvəl iştirakçılar Aran iqtisadi rayonunda istehsal edilən kənd təsərrüfatı məhsullarının sərgisi ilə tanış olmuşlar. Sərgidə 20-dən çox sahibkarlıq subyektinin ixracyönümlü və rəqabətqabiliyyətli 100-dən çox çeşiddə məhsulları nümayiş etdirilir. Sərgi tədbir iştirakçıları və ziyarətçilər tərəfindən maraqla qarşılanmışdır.\nSonra müzakirələrdə çıxış edən iqtisadiyyat və sənaye nazirinin müavini Sahib Məmmədov dövlətimizin başçısı cənab İlham Əliyev tərəfindən uğurla davam etdirilən sosial-iqtisadi siyasət nəticəsində ölkədə davamlı və dayanıqlı iqtisadi inkişafın təmin edildiyini, əlverişli biznes və investisiya mühitinin yaradıldığını, sahibkarlıq fəaliyyətinin genişləndiyini vurğulamışdır. Qeyd edilmişdir ki, iqtisadiyyatın diversifikasiyası, qeyri-neft sektorunun inkişafı, rəqabətqabiliyyətli məhsul istehsalının genişləndirilməsi, ölkənin ixrac imkanlarının artırılması Azərbaycan iqtisadiyyatının prioritet istiqamətlərindəndir. Görülən dəstək tədbirlərinin nəticəsində Azərbaycanın ixrac imkanları genişlənir, qeyri-neft məhsullarının ixracı artır. Bu gün rəqabətqabiliyyətli yerli məhsullar ənənəvi bazarlarla yanaşı, bir sıra xarici ölkələrə ixrac edilir. Bununla belə, müxtəlif məhsulların ixracı sahəsində ölkəmiz geniş potensiala malikdir.\nTədbirdə qeyd edilmişdir ki, özəl sektorun inkişafına kompleks dövlət dəstəyi tədbirləri, dövlət proqramlarının icrası, sahibkarlıq subyektlərinin güzəştli kreditləri hesabına maliyyələşdirilməsi, startaplara dəstək verilməsi, biznes inkubatorların yaradılması və s. kimi tədbirlər sahibkarlığın inkişafını stimullaşdırır, müasir texnologiyaların tətbiqinə əsaslanan iri istehsal müəssisələri yaradılır. Bu müəssisələrdə istehsal olunan ixracyönümlü rəqabətqabiliyyətli məhsullar dünyanın bir sıra ölkələrinə ixrac olunur, beynəlxalq sərgilərdə nümayiş etdirilir.\nBərdə Rayon İcra Hakimiyyətinin başçısı Vidadi İsayev dövlət başçısının rəhbərliyi ilə ölkədə qeyri-neft sektorun inkişafına verilən dəstək nəticəsində digər rayonlar kimi, Bərdədə də aqrar sektorun sürətlə inkişaf etdiyini, bu sahədə müxtəlif istehsal, emal və infrastruktur sahələrinin yaradıldığını, bu istiqamətdə sahibkarların rolunun daha da artdığını qeyd etmişdir.\nTədbirdə Azərbaycan İnvestisiya Şirkətinin, İqtisadiyyat və Sənaye Nazirliyinin Ticarət siyasəti və ÜTT şöbəsinin, İstehlak Mallarının Ekspertizası Mərkəzinin və AZPROMO-nun nümayəndələri çıxış edərək ölkədə biznes mühitinin daha da yaxşılaşdırılması, sahibkarlığın dəstəklənməsi və inkişafı, güzəştli maliyyə vəsaitlərinə çıxış imkanları, regionların inkişafına dəstək, ölkədə istehsal olunan məhsulların ənənəvi və yeni bazarlara ixrac imkanları və bu imkanlardan istifadə edilməsi istiqamətində görülən işlər barədə məlumat vermişdir.\nTədbir sahibkarların suallarının cavablandırılması ilə davam etmiş, sahibkarları maraqlandıran məsələlər dinlənilmiş, xarici bazarlara çıxış imkanları müzakirə edilmiş və həmin məsələlərin həlli istiqamətində məlumat verilmişdir.\nÇıxış edən sahibkarlar ölkədə sahibkarlığın inkişafına göstərilən diqqət və qayğıya görə dövlət başçısına minnətdarlıqlarını bildirmiş, yaradılmış əlverişli biznes mühitindən istifadə edərək məhsul istehsalının və ixracın artırılması istiqamətində görüləcək işlər barədə məlumat vermişlər.\nMüzakirələrdən sonra, Aran iqtisadi rayonunda fəaliyyət göstərən kənd təsərrüfatı məhsullarının istehsalı və emalı müəssisələri olan “Azqida” MMC, “Yevlax İstixana” firması və Qarabağ Sənaye Kompleksinin Bərdə ət kəsimi fabriki və soyuducu anbar kompleksinin fəaliyyətinə baxış keçirilmişdir.


Teatr işçilərinin icbari sığorta olunduğu hallar artırılır\n07:35 17 Sentyabr 2021\n11:40 09.09.2021 Qısa URL\nQüvvədə olan qanuna əsasən, teatr işçiləri hazırda bədbəxt hadisələrdən və peşə xəstəliklərindən qanunvericiliklə müəyyən edilmiş qaydada icbari şəxsi sığorta olunurlar.\nBAKI, 9 sentyabr — Sputnik. Teatr işçiləri istehsalatda məcburi dövlət sığorta, işsizlikdən sığorta, icbari tibbi sığorta və istehsalatda bədbəxt hadisələr və peşə xəstəlikləri nəticəsində peşə əmək qabiliyyətinin itirilməsi hallarından icbari sığorta olunacaqlar.\nSputnik Azərbaycan xəbər verir ki, bu, "Teatr və teatr fəaliyyəti haqqında" qanuna təklif edilən dəyişiklikdə əksini tapıb. Qüvvədə olan qanuna əsasən, teatr işçiləri hazırda bədbəxt hadisələrdən və peşə xəstəliklərindən qanunvericiliklə müəyyən edilmiş qaydada icbari şəxsi sığorta olunurlar.


Fizuli Məmmədov soydaşlarımız üçün hər kəsə örnək olacaq daha bir addım atıb. » Djb.az\nDjb.az » Gundem » Fizuli Məmmədov soydaşlarımız üçün hər kəsə örnək olacaq daha bir addım atıb.\nDjb.az xəbər verir ki, məlum koronavirus pandemiyası ilə bağlı Rusiya Federasiyasında da müxtəlif səpkili qərarlar qəbul olunub. Bir çox ölkələrə aviareyslər dayandırılıb. Məhz bu addımdan sonra ölkənin müxtəlif şəhərlərindəki,o cümlədən paytaxt Moskvadakı havalimanlarında minlərlə insan qalıb. Onların içərisində xeyli sayda azərbaycanlılar da var. Neçə gündür hava limanlarında qalan soydaşlarımızın dəstəyə ehtiyclarının olması təbii ki, danılmazdır.\nBu dəstəyi isə Rusiyada yaşayan imkanlı azərbaycanlılar arasında ilk dəfə Rusiya Azərbaycanlıları İttifaqının və Ümumdünya Azərbaycan Mədəniyyət Fondunun prezidenti Fizuli Məmmədov göstərib. Belə ki, Rusiya Azərbaycanlıları İttifaqının üzvləri havalimanlarında qalan soyadaşlarımıza,o cümlədən müsəlmanlara isti yeməklər, çay, su, kofe, nəm salfetlər, qoruyucu maskalar və digər qidalar paylayıblar. Onlara maddi və mənəvi dəstək göstəriblər.\nQeyd edək ki,F. Məmmədovun göstərişi ilə soydaşlarımızın qida təminatı hər gün həyata keçirilir. Göstərilən bu diqqət və qayğıya görə soydaşlarımız, həmçinin başqa xalqlardan olan müsəlmanlar Fizuli Məmmədova və Rusiya Azərbaycanlıları İttifaqının üzvlərinə minnətdarlıqlarını ifadə ediblər.\nP.S. Onuda qeyd edək ki, Fizuli Məmmədov çox uşaqlı və imkansız ailələrə dəstəy olmaq üçün siyahiya alınan hər bir ailəyə yardımlar göndərir. İnsanların sıxıntılı günlərində onlara dəstəy olur.\nAtalar deyir "Əl tutmaq Əli ə.s. qalıb ".\nF. Məmmədov hər zaman cömərdliyi ilə insanların harayına çatır.\nRusiya Azərbaycanlıları İttifaqının, təşkilatın mətbuat xidmətinin sabiq rəhbəri Anar Həsənovla bağlı bəyanatı\nRAİ Prezidenti Fizuli Məmmədov: Diaspor təşkilatı kiminsə dostlarının klubu yox, bütün xalqımızı, Vətənimizin bütün regionlarını birləşdirməlidir


Professor Abdulla Sofiyev adı dünyanın ən nüfuzlu elm adamları siyahısına daxil edilib » Zirvə.info | "ZİRVƏ" İnformasiya Mərkəzi\nProfessor Abdulla Sofiyev adı dünyanın ən nüfuzlu elm adamları siyahısına daxil edilib\nAzərbaycanlı elm adamlarının adları Hollandiyanın elmi, texniki və tibbi məzmunda ixtisaslaşmış “Elsevier” nəşriyyat şirkəti tərəfindən dərc edilən “Dünyanın ən nüfuzlu alimləri”nin son siyahısına daxil edilib.\nSiyahı ABŞ-ın Stenford Universitetinin alimləri tərəfindən tərtib olunub.\n“Karyera boyu təsir” və “İllik təsir” kateqoriyaları üzrə hazırlanan siyahıda alimlərin ixtisaslı nəşrlərinin sayı, bu məqalələrin dərc olunduğu mətbu orqanın dünyada vacibliyi, alimlər tərəfindən alınan patentlərin miqdarı kimi bir çox amillər əsas götürülüb.\nİlk dəfə olaraq öz sahəsində dünyanın ən nüfuzlu yüz alimi sırasına həmyerlimiz, Türkiyənin Süleyman Dəmirəl Universitetinin professoru Abdulla Sofiyevin adı daxil edilib.\nQeyd edək ki, Abdulla Heydǝr oğlu Sofiyev 1 iyul 1961-ci ildə Qazax rayonunun Daş Salahlı kǝndindǝ anadan olub. 1985-1996-ci illǝrdǝ Azǝrbaycan Texniki Universitetinin (AzTU) Nǝzǝri mexanika kafedrasının aspirantı, assistenti, baş müǝllimi vǝ dosenti vǝzifələrində işlǝyib.\n2003-2004-cü illǝrdǝ dünyada ilk dǝfǝ funksional dǝrǝcǝlǝnmiş materiallardan hazırlanmış silindir vǝ konus şǝklindǝki örtüklǝrin dinamik stabilitǝ probleminin hǝllinǝ nail olub. 2006-2014-ci illǝrdǝ fǝrqli nǝzǝriyyǝlǝrdǝn istifadǝ edǝrǝk yeni nǝsil kompozitlǝrdǝn hazırlanmış tabakalı vǝ sendviç örtüklǝrin bütöv mühitdǝ stabilitǝ vǝ titrǝşim problemlǝrinin hǝll yolunu tapıb. Bu nǝticǝlǝr peyklǝrdǝ, raketlǝrdǝ, kosmik gǝmilǝrdǝ vǝ nüvə reaktorlarında geniş istifadǝ edilir.\nAbdulla Sofiyev 200 dǝn çox fundamental elmi mǝqalǝnin müǝllifidir. Bu mǝqalǝlǝrdǝn 120-dǝn çoxu mötǝbǝr beynǝlxalq jurnallarda çap edilib.\nProfessor Abdulla Sofiyev hazırda Türkiyənin Süleyman Dǝmirǝl Universitetinin İnşaat mühǝndisliyi bölümünün Mexanika kafedrasının müdiridir.\nBiz də Abdulla müəllimə yeni-yeni uğurlar arzulayırıq!..\nDünyanın Nüfuzlu Tomson media kompaniyası AzTU-da aparılan tədqiqat işinə m ...


YARAT Samirə Əfəndiyeva ilə canlı musiqi axşamı keçirib (FOTO)\n2 Dekabr 2016 16:34 (UTC+04:00)\nYARAT Müasir İncəsənət Mərkəzi iki yeni sərginin açılışı ilə musiqili axşamları silsiləsini bərpa edib. Bu barədə Trend-ə incəsənət mərkəzindən məlumat verilib.\nİstedadlı gənc müğənni Samirə Əfəndiyevanın iştirakı ilə canlı musiqi axşamı gözəl anlarla yadda qalıb və tamaşaçıların gurultulu alqış sədaları ilə müşayiət olunub. İstedadlı sənətçi qonaqlara təkcə öz mahnılarını ifa etməyib, həm də mərkəzdə təşkil edilən sərgilərlə bağlı təəssüratlarını da bölüşüb. Xatırladaq ki, bir neçə gün əvvəl məşhur azərbaycanlı rəssam Faiq Əhmədin “Nə var, odur” və kolumbiyalı rəssam Oskar Murilyonun "DIS PLACR" adlı fərdi sərgilərinin açılışı baş tutmuşdu.\nGecənin xüsusi qonağı tanınmış mügənni və bəstəkar, Azərbaycanın əməkdar artisti Tünzalə Ağayeva olub. Konsert proqramında həmçinin əməkdar artist Eyyub Yaqubov və "Səs Azərbaycan" vokal telelayihəsinin iştirakçıları da çıxış edib.\nQonaqlar arasında xalq artisti Natəvan Şeyxova, Milli Geyimlər Mərkəzinin rəhbəri Gülnarə Xəlilova, mədəniyyət və incəsənət xadimləri yer alıb.\nS.Əfəndiyeva “Böyük səhnə” Beynəlxalq Vokal layihəsinin və "Səs Azərbaycan” yarışmasının iştirakçısı və finalçısıdır. Samirənin musiqiyə olan sevgisi hələ uşaqlıq illərindən başlayıb və artıq 3 yaşından Oqtay Zülfüqarovun rəhbərlik etdiyi Uşaq filarmoniyasının solisti idi. K.Səfərəliyev adına musiqi məktəbini bitirdikdən sonra, Azərbaycan Milli Konservatoriya nəzdində Musiqi Kollecinə daxil olur. Həmçinin, S.Əfəndiyeva "Baku Project" qrupu ilə birgə Vyanada yerləşən Azərbaycan Mədəniyyət Mərkəzinin 3 illiyinə həsr olunmuş konsertdə çıxış edib və 2016-cı ildə Alanyada keçirilən jaz festivalının iştrakçısı olub.\nMədəniyyət 30 Avqust 18:19\nCəmiyyət 10 Avqust 08:39\n“YARAT”da Taus Maxaçevanın “Şarivari” və Zadi Çanın "Maqohalmi övladı və yaradılış sədası" sərgiləri açıldı (FOTO)\nMədəniyyət 12 İyul 16:54\nYARAT Müasir İncəsənət Mərkəzində iki sərgi təşkil olunacaq\nMədəniyyət 9 İyul 15:12\nYARAT Müasir İncəsənət Məkanı ARTIM Layihə Məkanının yeni ünvanında ilk sərgisini keçirib (FOTO)\nMədəniyyət 20 İyun 17:21\nBakıda yoqa və sağlamlıq festivalı keçirilib (FOTO)\nCəmiyyət 20 İyun 14:36\nDünya xəbərləri 21:51


Əfqanıstanda baş polis idarəsinin yanında partlayış olub\n2021, 28 Oktyabr, Cümə axşamı, Bakı vaxtı 19:49\nNoyabr 09, 2014\nNoyabrın 9-da səhər saatlarında Əfqanıstanın paytaxtı Kabulun baş polis idarəsinin yanında partlayış olub.\nKabul Polis İdarəsinin rəhbəri general Mohammad Zahir Zahir deyir ki, «Associated Press»ə bildirib ki, bir nəfər ölüb, 6 nəfər yaralanıb. Zahir bildirib ki, o, heç bir zədə almayıb.\nDaxili İşlər Nazirliyinin məlumatına görə, partlayış olan vaxt ətrafa böyük kütlə toplaşıb. Bu partlayışdan iki saat əvvəl şəhərdə başqa bir partlayış da baş verib.\nMüdafiə Nazirliyi bildirib ki, bomba hərbi nəqliyyat vasitəsini hədəfə alıb, amma hadisədən heç kim zərər çəkməyib.\nTaliban yaraqlıları hər iki hücum üçün məsuliyyəti öz üzərinə götürüb.


Palitra qəzeti“Görəsən, niyə indiki hakimiyyət günahkarların kim olduğunu müəyyənləşdirmir?”\n“Görəsən, niyə indiki hakimiyyət günahkarların kim olduğunu müəyyənləşdirmir?”\nTarix: 24.12.2014 | Saat: 18:44:00 | E-mail | Çapa göndər\n“Ukraynada dövlət çevrilişi planı quran qüvvələr istefaya getmədiyim halda məni öldürməyə qərar vermişdi”.\nBunu “Arqumentı i faktı” qəzetinə müsahibəsində Ukraynanın sabiq prezidenti Viktor Yanukoviç deyib.\nV. Yanukoviç bu ilin fevralında baş verən Avromaydan hadisələri barədə danışarkən nümayişçilərə atəş açmaq əmri vermədiyini deyib: “Meydanda Ukrayna üçün Avropa seçiminin uğurlu olacağına sidq ürəkdən inanan vətənpərvərlər çox idi. Lakin gəlin baxaq, meydan hadisələri kimə sərf edirdi? Meydanda duran on minlərlə insan heç nə əldə etmədi. Bütün mənfəət məsuliyyətsiz siyasətçilərə və onların sponsorlarına çatdı. Onlar saxta vədlərlə insanları inandırdılar ki, hər şeyə nail olmaq asandır və “parlaq gələcəyə” doğru yolda yeganə maneə Yanukoviçdir. Amma bu ssenarinin rejissorlarına Yanukoviç yox, Ukrayna lazım idi”.\nSabiq prezident 100-dən çox insanın öldüyü 18-21 fevral hadisələri barədə suala belə cavab verib: “Fevralın 18-də müxalifət insanları Ali Radaya apardı. Onların hədəfi vardı - parlament və Prezident Administrasiyasını tutmaq. Həmin vaxt DİN əməkdaşlarının əlində odlu silah yox idi, ona görə də odlu silah tətbiqi barədə əmr ola bilməzdi. Artıq fevralın 18-də gündüz çağı etirazçılar İnstitutskaya küçəsində ticarət mərkəzləri və yaşayış binalarını talan etməyə başladılar, Regionlar Partiyasının ofisinə hücum edərək, iki ofis əməkdaşını öldürdülər. Bundan sonra hadisələr inanılmaz sürətlə inkişaf etməyə başladı. Müxalifət tamamilə qanunun sərhədlərini keçməyə və açıq-aşkar silahlanmağa başladı. Tək bir gün içində – 18 fevralda odlu silahdan açılan atəş nəticəsində 10-dan çox milis əməkdaşı xəsarət aldı. Deyin görək, nümayişçilərdə silah olmasaydı, bu, necə baş verə bilərdi? Elə bu vaxt Qərbi Ukraynada radikal qruplar kütləvi şəkildə dövlət idarələrini tutmağa başladılar. O cümlədən, DİN və Təhlükəsizlik Xidmətinin binalarını, silah anbarlarını. Onların əlində minlərlə odlu silah peyda oldu. Biz başa düşürdük ki, əgər bu silahlar Kiyevə gəlsə, qan tökülməsindən qaça bilməyəcəyik. Ona görə də, qanunsuz hərəkətlərin qarşısını almaq və qətiyyən silah işlətmədən meydana aparan küçələri boşaltmaq qərarı verildi”.\nV. Yanukoviçin sözlərinə görə, Ali Radada impiçment cəhdi baş tutmadıqdan sonra müxalifət ona təzyiqlər etməyə başlamış, bu baş tutmadıqda isə sui-qəsd planı işə düşmüşdü: “Fevralın 20-nə olan məlumatlara görə, 20 milis əməkdaşı öldürülüb, 130 nəfər də yaralanıb. Amma bu barədə heç nə açıqlanmır. Görəsən, niyə indiki hakimiyyət bu məsələni araşdırmır, günahkarların kim olduğunu müəyyənləşdirmir?”\nV. Yanukoviç onu da əlavə edib ki, əgər Almaniya və Polşa XİN başçılarının, eləcə də Fransa XİN nümayəndəsinin iştirakı ilə müxalifət və iqtidar arasındakı razılaşmaya əməl olunsaydı, qanlı hadisələr də baş verməzdi.


Bu 1 Mətbəx Hiyləsinə yiyələnin və Dünyanı Avuç İçinizdən Yeyəcəksiniz - Kokteyl Tarifləri, Ruhlar və Yerli Barlar - 2022\nBu 1 Mətbəx Hiyləsinə yiyələnin və Dünyanı Avuç İçinizdən Yeyəcəksiniz\nTava içərisində bitmiş bu makaron yeməyi, mütləq bir kütlənin sevincinə səbəb olacaqdır.\nİnsanlar aşpaz olaraq doğulmur. Hətta Jak Pepin də bu işdə çalışmalı idi. Ancaq mətbəxdə uzun illər zəhmət çəkmək bacarıq yaradır və bacarıqlar adətən qısa yollara səbəb olur. Yaxşı bişirmək həmişə uzun saatlara hazırlaşmaq demək deyil - bəzən daha ağıllı yemək deməkdir.\nHər kəsin bilməsi lazım olan 13 makaron resepti üçün buraya vurun.\nAmerikalılar makaronu çox sevirlər. Görə Milli Makaron Birliyi, Amerikalılar hər il 6 milyard lirə makaron istehlak edirlər - bu, dünyanın digər ölkələrindən daha çoxdur. Beləliklə, hamımızın bu asan makaron hiyləsini öyrənməyimiz vacib görünür.\nQırmızı souslu sadə makarondan daha mürəkkəb spagetti alla vongole qədər hər şey bir kütləni məmnun etməyə meyllidir, amma ən çox sevdiyimiz mətbəx hiyləsi tavada makaron hazırlamaqdır. Bu spagetti qabını saniyələr ərzində o qədər yaxşıya aparacaq.\nHər zamanki kimi makaronunuzu qablaşdırma təlimatına uyğun olaraq böyük bir duzlu suda qaynadın, sonra tavada sousunuzu qızdırın. Makaron hazır olduqda, təxminən bir fincan makaron suyu ayıraraq makaronu boşaltın. Sonra, makaronu soba ilə tavaya qoyun, orta-orta istilikdə. Hər şeyi bir araya gətirmək üçün bir və ya iki makaron suyu (və bəlkə də bir kaşığı kərə yağı) əlavə edin və atın. Təzə otlar və qızardılmış pendir olan bir qabda xidmət edin və bir anda evdə restoran keyfiyyəti olan makaron yeməyi alacaqsınız.\nBu sürətli makaron hiyləsi qonaqlarınızı heyran qoyacaq və ailənizi sevindirəcək. Əlavə yuyulacaq tava olsa belə, yenidən mikrodalğalı sobadan makaronunuzu sousa batıracağınıza şübhə edirəm!\nAngela Carlos The Daily Meal -da Aşpaz Redaktorudur. Onu Twitter -də tapın və tvit yazın @azerbaycan\nBu İpuçları ilə Çəki İzləyicilərində Arıqlayın\nBu yazıda ortaq bağlantılar ola bilər. Bağlantılarımı tıkladıqdan sonra satın alsanız kompensasiya ala bilərəm. Tam açıqlama və məxfiliyimi burada oxuya bilərsiniz.\nNecə öyrənmək istəyirsən Weight Watchers -da daha sürətli arıqlayın? Çəki İzləyicilərindən istifadə edərək 100 kiloqramdan artıq arıqlayan biri olaraq, WW sisteminin incəliklərini və daha sürətli arıqlamağı bilirəm. Məqsəd çəkinizə ən qısa zamanda necə çata biləcəyinizi öyrənmək üçün oxumağa davam edin.\nCopyright 2022 \_ Bu 1 Mətbəx Hiyləsinə yiyələnin və Dünyanı Avuç İçinizdən Yeyəcəksiniz...


Azərbaycan brendi ilə hər il Masallıdan xarici ölkələrə sənaye məhsulları ixrac olunur\nGündəm 30 Yanvar 2019 12:59 (UTC+04:00)\nAzərbaycan brendi ilə hər il Masallıdan xarici ölkələrə dəyəri 15 milyon manatdan çox olan sənaye məhsulları ixrac olunur.\nTrend-in məlumatına görə, bunu Masallı Rayon İcra Hakimiyyətinin başçısı Rafil Hüseynov Prezident İlham Əliyevin iştirakı ilə keçirilən “Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı”nın icrasının yekunları üzrə konfransda çıxışı zamanı deyib.\nR.Hüseynov bildirib ki, rayonun bütün inkişaf parametrlərinə ciddi təsir göstərən, 10 hektar sahədə salınmış Masallı Sənaye Məhəlləsində rezidentlərin hamısı uğurla fəaliyyətə başlayıb, ən əsası, ilkin olaraq 200 nəfərdən artıq gənc müasir texnologiya, yüksək istehsal şəraiti və əməkhaqqı ilə təmin olunub: "Yaxın vaxtlarda onların sayının bir neçə dəfə artacağı gözlənilir. Şüşə, yağ-pendir və digər məhsulların istehsalı məqsədilə öz vəsaitləri hesabına 2 yeni korpusun tikilməsi üçün müraciət etmiş digər sahibkarların təklifləri qəbul edilib”.\nİcra başçısı qeyd edib ki, ölkə iqtisadiyyatının şaxələndirilməsi ilə qeyri-neft sektorunun və regionların inkişaf etdirilməsi siyasətinizin məntiqi nəticəsi olaraq hesabat dövründə 572 istehsal və xidmət obyekti istifadəyə verilib, müasir çəltik zavodu işə salınıb, “Embawood” mebel fabrikində və Masallı kərpic zavodunda yeni istehsal sahələri yaradılıb, sənaye məhsulları istehsalı ümumilikdə 77 faiz artıb. Azərbaycan brendi ilə hər il Masallıdan xarici ölkələrə dəyəri 15 milyon manatdan çox olan sənaye məhsulları ixrac olunur:\n“Respublikanın ən az torpaqlı rayonları sırasında olan Masallıda bu gün də iqtisadiyyatın və əhalinin məşğulluğunun əsasını aqrar sahə təşkil edir. Bu sahədə qəbul etdiyiniz qərarların, imzaladığınız sərəncamların verdiyi imkanlardan bəhrələnən torpaq mülkiyyətçilərində həm də əsl sahibkarlıq, təsərrüfatçı psixologiyası formalaşmaqdadır. Onlar artıq öz gəlir-çıxarlarını hesablamağa, daha faydalı sahələrə üstünlük verməyə başlayıblar. Sizin tapşırığınızdan sonra mütəxəssislərin və mülkiyyətçilərin təklifi ilə əkin strukturunda qeyri-rentabelli sahələr azaldılıb, əməktutumlu, daha gəlirli, bazarda çox tələbat duyulan və Masallının torpaq-iqlim şəraitinə uyğun olan tərəvəz, faraş kartof, çəltik, giləmeyvə kimi bitkilərin əkinləri xeyli genişləndirilib, 100 hektar sahədə çay plantasiyası salınıb”.\nO vurğulayıb ki, aqrar bölmədə böyük canlanma yaranıb, kəndlərdən şəhərlərə gedən insanlar artıq yenidən torpağa üz tuturlar: “Son iki ildə rayon üzrə əkin sahələri 18 min hektara çatdırılıb ki, bu da sovet dönəmindəki ən yüksək göstəricidən çoxdur. Nəticədə təsərrüfatda çalışanların sayı 2,5 dəfə artıb, bütün istehsal olunan məhsulların isə üçdəbiri ixrac edilir.\nÖtən il Masallıya səfəriniz zamanı kənd əməkçilərinin xahişini nəzərə alaraq 3 min hektardan artıq əkin sahəsinin suvarma suyu ilə təminatının yaxşılaşdırılması məqsədilə 37 sututarda təmir-bərpa işlərinin aparılmasına dair verdiyiniz Sərəncamla ayrılmış vəsait hesabına işlərə başlanılıb, əlavə 8 milyon kubmetr suvarma suyu əldə etməyə və elə bu il həmin ərazilərdə çəltik və çay əkinləri aparmağa imkan yaranacaq. Sizin diqqət və qayğınız sayəsində rayonumuzda tikinti-abadlıq işləri də geniş vüsət alıb, böyük infrastruktur layihələri həyata keçirilib. Bilavasitə tapşırığınızla tikilən və açılışında iştirak etdiyiniz, masallılıların qürur duyduğu “ASAN həyat” kompleksi indi bütün regionun əhalisinə xidmət göstərir”.\nR.Hüseynov deyib ki, çoxsaylı təhsil, səhiyyə, mədəniyyət, idman obyektləri tikilib, parklar, meydanlar, prospektlər salınıb, şəhərin su-kanalizasiya sistemi yenidən qurulub: “Rayonun Muğan zonası kəndlərinə tapşırığınızla çəkilən içməli su artıq ilkin olaraq 5 yaşayış məntəqəsinə verilib”.\nO əlavə edib ki, rayonda qazlaşdırma 97 faizə, kənd yollarının asfaltlaşdırılması işləri 85 faizə çatıb, 22 yaşayış məntəqəsində elektrik təsərrüfatı tam yenidən qurulub.